Kosovski dinar - Milica Jovanović - Peščanik\nPetnaest godina posle pobede nad zločinačkom alijansom, Srbija je ubeležila bizarnu pobedu i nad ljudima koje je 1999. mobilisala na istorijsku borbu protiv NATO: veliko veće Evropskog suda za ljudska prava saopštilo je 25. marta da je odbačena pritužba tzv. kosovskih rezervista protiv Srbije zbog diskriminacije prilikom isplate ratnih dnevnica. Prema optimističnim procenama, da su stigle na naplatu ove obaveze bi već u prvom naletu koštale i do 50 miliona evra.\nKako se navodi u odluci, veliko veće je većinom glasova (14:3) usvojilo žalbu zastupnika Srbije na prvostepenu presudu suda u Strazburu iz 2012, i utvrdilo da rezervisti nisu iskoristili sve pravne lekove koji su im bili na raspolaganju u domaćem pravosuđu – što je predstavku rezervista učinilo neosnovanom a ostale žalbe Srbije na prvostepenu presudu nepotrebnim.\n„Država je uspela da nas pobedi ali to je sramota za državu, a ne za nas“, zaključio je jedan od više desetina hiljada bivših rezervista na čija je potraživanja epilog pritužbe tridesetorice u Strazburu stavio tačku. Udruženja veterana i njihovi pravni zastupnici, doduše, ne gube nadu i posle mirnog protesta održanog u centru Niša po objavljivanju odluke, najavili su pešačenje do Beograda, nove tužbe i žalbe.\nSramota o kojoj rezervisti govore odnosi se na činjenicu da je Srbija izneverila obećanje o isplati ratnih dnevnica posle kampanje na Kosovu kao i na okolnost da je devet godina posle rata država arbitrarno, po osnovu prebivališta, odabrala oko deset hiljada veterana kojima je isplatila deo nadoknade – pod uslovom da odustanu od parničnih tužbi. Potom se, da sramota bude veća, od sopstvenih građana koji su se 1999. odazvali pozivu otadžbine, Srbija pred Evropskim sudom za ljudska prava („od onih istih koji su [veterane] bombardovali“) branila pozivajući se na tehnikalije i proceduralne propuste.\nO patriotizmu u Strazburu zaista nije bilo ni reči jer je računica ozbiljna. Iako nema zvaničnih podataka, procenjuje se da je u ratu na Kosovu za vreme bombardovanja učestvovalo i do četvrt miliona ljudi u nekoj od državnih formacija sile. Udruženja veterana tvrde da su ukupno registrovali oko stotinu hiljada potraživanja neisplaćenih dnevnica. U slučaju „Vučković i drugi protiv Srbije“ koji je razmatran u Strazburu, objedinjeno je trideset podnosilaca pritužbe, dok je tri hiljade sličnih podnesaka suspendovano do pravosnažnosti presude. Samo advokat koji je zastupao tridesetoricu pred sudom u Strazburu, u svom portfelju ima još 40.000 veteranskih slučajeva.\nBes rezervista je jasan a osećaj da ih država već 15 godina tretira kao stoku sasvim opravdan. Sporan ostaje tretman iz 1999. kada zbog rodoljubivih talambasa možda nije bilo moguće razaznati mukanje krda od rike zveri. Za to bi danas mogla poslužiti drugačija računica koju je upravo povodom godišnjice izneo Fond za humanitarno pravo, a prema čijim su podacima tokom 78 dana bombardovanja pripadnici policije i vojske Srbije, sa dopuštenjem generala i svih državnih institucija, ubili 6.500 albanskih civila i 1.136 pripadnika OVK. U kasnijim akcijama prikrivanja zločina više od 2.500 albanskih žrtava preneto je u sekundarne grobnice širom Srbije, sve do beogradske Batajnice.\nTek da istorijski kontekst borbe protiv NATO pakta na Kosovu bude jasniji.\nU pohod za odbranu ognjišta nije se išlo bez obećanja o adekvatnoj plati već i na ovom svetu: „Svi podnosioci predstavki su bili rezervisti koje je Jugoslovenska vojska mobilisala u vezi sa intervencijom Organizacije severno atlantskog pakta u Srbiji. Oni su bili u vojnoj službi od marta do juna 1999. godine, i na osnovu toga su imali pravo na određenu dnevnicu, kao što je priznato jednim brojem rešenja i naredbi iz aprila 1999. godine potpisanih od strane tadašnjeg načelnika Generalštaba Vojske Jugoslavije… Međutim, posle demobilizacije Vlada je odbila da ispuni svoju obavezu prema rezervistima“, konstatuje se između ostalog u obrazloženju odluke kojom je pre dve godine pritužba rezervista u Strazburu prihvaćena.\nU prvim godinama posle rata i prećutnog zaborava bezumlja, beleže se tek sporadične presude po domaćim sudovima često u korist rezervista po pojedinačnim tužbama, povremeno obarane na višim instancama, bez sistemskog rešenja. Proći će dosta vremena dok se udruženja oštećenih rezervista nisu okrenula direktnijem pritisku, sve do ulice i fizičkog sukoba sa policijom. A onda je pred sam izdisaj vlade, 11. januara 2008. postignut sporazum sa rezervistima koji žive u jednoj od sedam opština na jugu Srbije. Opštine su navodno izabrane zbog statusa „nerazvijenih“ a rezervisti zbog lošeg imovinskog stanja, dok je sporazumom bilo predviđeno i da se budući korisnici zaostalih dnevnica odreknu svih preostalih tužbi po osnovu službe u vojsci za 1999. godinu koje su još bile u toku pred parničnim sudovima.\nZa razumevanje konteksta vredi podatak da je sporni dogovor postignut deset dana pre prvog kruga predsedničkih i nekoliko meseci pre vanrednih parlamentarnih izbora. Stranke tadašnje kohabitacije ipak su loše prošle na oba glasanja u „zaostalim“ opštinama, tradicionalnom uporištu patriotluka. Političko-sudski poredak na snazi rezervisti su u Strazburu ilustrovali dopisom tadašnjeg ministarstva ekonomije koji je preko ministarstva pravde i vrhovnog suda stigao do apelacionih sudova sa uputstvom o čuvanju ekonomske stabilnosti zemlje suspenzijom ili neizvršavanjem presuda iz parnica protiv društvenih preduzeća. Sudije iz Strazbura će 2012. konstatovati da primer jeste „za žaljenje“ ali da ipak nije bitan za pritužbu rezervista.\nDovoljan im je bio sporni sporazum iz 2008. i pravo na isplatu dnevnica na osnovu kog je grupa rezervista podnela parničnu tužbu protiv Srbije osnovnom sudu u Nišu, koji je potvrdio pravni osnov tužbe ali je konstatovao da je tužba podneta neblagovremeno, jer je važeći period zastarelosti bio tri godine od njihove demobilizacije. Apelacioni sud je potvrdio rešenje o zastarelosti. Početkom 2011. sledi žalba ustavnom sudu zbog nedoslednosti sudske prakse jer su u mnogim drugim presudama na osnovu tužbi rezervista iz kosovskog rata različite sudske instance primenjivale rok zastarelosti od deset godina.\nU žalbi ustavnom sudu naveden je i diskriminatorni sporazum iz 2008. koji je ostale rezerviste isključio iz isplate dnevnica po osnovu mesta prebivališta, o čemu je zatraženo i mišljenje kancelarije poverenice za zaštitu ravnopravnosti, prema kojem Srbija nije imala objektivno i razumno opravdanje za različito tretiranje rezervista samo na osnovu prebivališta. Ovo mišljenje citira se i u prvostepenoj presudi Evropskog suda, objavljenoj krajem avgusta 2012. a prema kojoj je utvrđena osnovanost pritužbe rezervista za kršenje Evropske konvencije o ljudskim pravima, a tužena država upućena da po pravosnažnosti presude isplati zaostale dnevnice svim rezervistima, bez razlike.\nSrbija je preko svog pravnog zastupnika uložila zahtev za reviziju ove presude koji je usvojen a slučaj upućen velikom veću suda u Strazburu na novo razmatranje. Za svoj žalbeni zahtev Srbija je iskoristila izdvojeno mišljenje mađarskog sudije iz prvostepene presude koji je smatrao da rezervisti nisu iscrpli sve pravne lekove pred domaćim sudovima, jer se pred ustavnim sudom vodio spor zbog različite primene roka zastarelosti a ne zbog diskriminacije, te da zapravo nijedna sudska instanca nije utvrdila da rezervisti koji su se obratili Strazburu zaista imaju pravo na dnevnice, pa se taj novac i ne može smatrati imovinom.\nZa razliku od osnovnog veća, tokom dve rasprave održane maja prošle i januara ove godine veliko veće Evropskog suda prihvatilo je primedbu o neosnovanosti pritužbe navodeći da su tužitelji još 2009. godine mogli da pred sudovima u Srbiji traže nadoknadu ratnih dnevnica kao i zaštitu od diskriminacije. Veliko veće je ukazalo da Srbija kao potpisnica Evropske konvencije o ljudskim pravima ima mehanizme za njihovu zaštitu i da je dužna da poštuje odredbe konvencije, dok su građani dužni da poštuju formalne propise i rokove prilikom žalbi zbog eventualnih kršenja.\nTroje članova velikog veća suda u Strazburu iz Srbije, Ukrajine i Malte nisu se složili sa nalazom da rezervisti nisu iscrpli sve pravne lekove u svojoj državi, zasnovanom na formalnom izostanku pitanja diskriminacije u rešenju vrhovnog suda Srbije, u kojem se krajem 2012. presuđuje u korist rezervista kada je reč o nedoslednoj sudskoj praksi ali se diskriminatorni sporazum ne pominje.\nU izdvojenom mišljenju troje sudija ocenjuje da je veliko veće pribeglo „preteranom formalizmu“ koje je najčešće upravo mehanizam za kršenje ljudskih prava pred nacionalnim pravosuđem u evropskim zemljama – a što bi trebalo da je u suprotnosti sa praksom suda u Strazburu.\nUzgred, ovaj „preterani formalizam“ kao i naglašavanje principa subsidijarnosti Evropskog suda u odnosu na nacionalne sudove – princip na koji se izričito pozvalo i veliko veće u slučaju Vučković i dr. protiv Srbije – efekti su radikalnih promena usvojenih prošle godine s ciljem da se smanji broj predstavki Strazburu i ubrza procedura njihovog razmatranja. Novi protokol kao i promene sudske prakse koje su stupile na snagu početkom ove godine, prema mišljenju kritičara, imaće ozbiljne posledice po zaštitu ljudskih prava u zemljama potpisnicama Evropske konvencije.\nS tim bi trebalo da računaju i građani Srbije.\nBojan Tončić – Nadnice za kosovski učinak


Bosna i Hercegovina donela je odluku da otvori granične prelaze za državljane Srbije.\nTo je potvrdila ministarka spoljnih poslova BiH Bisera Turković, u telefonskom razgovoru sa ministrom spoljnih poslova Ivicom Dačićem.\nTurković je obavestila ministra Dačića da je BiH donela odluku 28. maja da otvori granične prelaze za državljane Srbije i obostrano je izraženo veliko zadovoljstvo što je omogućen uobičajen granični saobraćaj između dve države, saopštilo je Ministarstvo spoljnih poslova Srbije.\nOcenjeno je da su saradnja i komunikacija na planu borbe protiv pandemije COVID-19 bili dobri i konstatovano da su se, nakon poboljšanja epidemiološke situacije, stekli uslovi za rad na dodatnom produbljivanju veoma intenzivnih odnosa dve države.\nPingback: BiH otvara granične prelaze sa Srbijom - biznis24.rs


SRBIJA DO PEKINGA: Kako "kineski" Vučić napada Đukanovića... (foto) - IBALKAN\nSRBIJA DO PEKINGA: Kako “kineski” Vučić napada Đukanovića… (foto)\nSrpski predsjednik se i preko kineske društvene mreže obračunava sa političarima Zapadnog Balkana…\nPODGORICA: Regija, Crna Hronika, vijesti, utorak, 05.10.2021… 10. 45… SRBIJA DO PEKINGA: Kako “kineski” Vučić napada Đukanovića… (foto)\nPredsjednik Srbije Aleksandar Vučić obračunava se sa svojim političkim protivnicima sa Zapadnog Balkana, ne samo koristeći moć srpskih državnih medija, tabloida koje kontroliše i vlastitih profila na Fejsbuku, Tviteru i instagramu – već i preko Sine Weibo, najveće društvene mreže u Kini?!\nProfil predsjednika Srbije već ima 197.000 pratilaca i na njemu se, oni koji znaju kineski, mogu podrobno upoznati sa dešavanjima u Srbiji, ali i u regionu Zapadnog Balkana. Citiranje Vučićevih stavova vrlo je intenzivno, pa je, recimo, u samo dva dana, 6. i 7. septembra, imao – 18 objava!\nOsim promocije ,,velikog ekonomskog uspjeha“ u Srbiji, oslikavanja napora koje ulaže srpska vlast u izgradnju autoputeva, bolnica, otvaranju fabrika, posebna se pažnja posvećuje – ,,odnosima u regionu“. Tačnije: targetiraju se predsjednik Crne Gore Milo Đukanović, ali se kritikuju stavovi hrvatskih zvaničnika, premijera Andreja Plenkovića i predsjednika Zorana Milanovića.\nPojačanu aktivnost Vučićev profil imao je nakon dešavanja na Cetinju i protesta crnogorskih građana zbog ,,helikopterskog“ ustoličenja mitropolita Crkve Srbije Joanikija. Uz slike sekretara Odjeljenja za spoljne crkvene veze Moskovske patrijaršije protojereja Igora Jakmičuka, jednog likovnog detalja sa protesta na Belvederu i slike crnogorskog predsjednika Mila Đukanovića, objavljen je zanimljiv stav Moskve: da su protesti vještačke prirode i da mogu biti povezani sa predsjednikom Milom Đukanovićem.\n– Sekretar Ruske pravoslavne crkve za vanjske poslove rekao je agenciji Sputnjik da je neka osoba namjerno organizovala protest a taj je čovjek, vrlo moguće, predsjednik Crne Gore – piše na Vučićevom profilu 6. septembra.\nKoji dan kasnije, sam je Vučić, na kineskom objasnio politiku crnogorskog predsjednika i prvog čovjeka Demokratske partije socijalista.\n– Prava ideja Đukanovića je da on želi Crnu Goru u kojoj nema Srba – konstatuje Vučić.\nČitaj još: SRBIJO stidiš li se? Kristijan Golubović policajac!!!(foto i video)\nBaš kao i u Srbiji, Vučić i u Kini ne priznaje državu Kosovo. Ne mora se biti baš poznavalac kineskog, dovoljno je pogledati slike: na jednoj je srpski predsjednik kako mirno gleda u pravcu korisnika društvene mreže, dok je tik pored njega zakačena fotografija mape Kosova – prekrižena crvenim ,,bičevima“.\nCrnogorski predsjednik je prva meta na kineskom profilu Aleksandra Vučića, ali se ne propušta prilika da se koji otrovni komentar uputi ka zvaničnicima druge susjedne države, Hrvatske.\nTako je hrvatski predsjednik Milanović početkom jula bio meta podsmjeha kada je, u jeku srpskih nastojanja da Aerodrom u Beogradu dobije ime Nikola Tesla, prokomentarisao da to Srbi ne smiju uraditi, ali ,,da ga mogu nazvati Brus Li“.\nCitat je ispravan, a očito da se neko u Beogradu dosjetio da kineskoj publici podastre Milanovićevo neumjesno poigravanje sa legendarnom filmskom zvijezdom i majstorom karatea. Ozbiljniji je prikaz stava hrvatskog premijera Plenkovića koji je komentarisao velike aktivnosti u Srbiji i bosanskohercegovačkom entitetu Republika Srpska povodom 15. septembra, novouspostavljenog srpskog praznika ,,Dana srpskog jedinstva, slobode i nacionalne zastave“.\n– Plenković kaže da je provokacija to što će Srbi istaknuti zastave za Dan srpskog jedinstva. Andrej teško da to može istrpjeti – konstatuje samozadovoljno srpski predsjednik, koji, baš kao i u Srbiji, ni u Kini ne priznaje državu Kosovo.\nOpisani detalji sa kineskog profila Aleksandra Vučića pokazuju koliko je ekipa srpskog predsjednika posvećena ,,širenju istine“ zvaničnog Beograda.\nIako nigdje nije zapisano da je tvorac profila Vučić, teško je povjerovati da je srpski predsjednik, iako poznat po marljivosti u učenju stranih jezika, tako dobro naučio kinseki. Malo je vjerovatno da mu profil drže vječiti zamjenik gradonačelnika Beograda Goran Vesić ili onaj mlađani poslanik SNS Luka Kebara koji su, uz velike muke, naučili da izmucaju par fraza na kinsekom.\nJoš je manja mogućnost da je profil samostalno, bez znanja ikoga u Beogradu, otvorio neki fanatični Vučićev fan, mada srpski predsjednik jeste izgradio imidž velikog prijatelja Kine.\nČitaj još: INFICIRAN KORONOM: Patrijarhu Irineju pogoršano zdravstveno stanje... (foto)\nZato je logično pretpostaviti da se ,,kineski Vučić“ administrira na društvenoj mreži Sine Weibo tako što – neko iz Beograda plaća usluge ljudima koji dobro znaju kineski. A koju političku korist Vučić ima od otvaranja profila na kineskom kojim blati svoje političke protivnike na Balkanu? To je ostala nepoznanica.\nKako god, srpski predsjednik je pokazao ambiciju da ,,ribrendira“ vlastitu imperijalnu politiku. Sad nije, kao devedesetih prošlog vijeka, slogan ,,Srbija do Tokija“, što je Vučić usklikivao iz vremena kada je bio Šešeljev saradnik. Nova krilatica je izgleda – ,,Srbija do Pekinga“. Preciznije: Vučić do Pekinga …


Ivica Dačić: Nadam se da ću biti živ kada Srbija uđe u EU - Nedeljnik\nIvica Dačić: Nadam se da ću biti živ kada Srbija uđe u EU\nŠef srpske diplomatije je na Bezbednosnom forumu, koji se održava u Beogradu, govorio o tome da je dobro što je tema proširenja u fokusu jer je to korisna inicijativa\nIvica Dačić drugog dana Bezbednosnog foruma izjavio da je Srbija počela proces pristupa EU dok je bio šef diplomatije i da se nada da ćemo ući u EU dok je živ, prenose mediji.\nKako je rekao, nada se da će biti živ kad Srbija uđe u EU, jer je bio šef diplomatije kad je proces počeo.\n"Za razliku od Tuske", našalio se Dačić.\nU okviru teme glavnog panela dana, a koja se odnsoi na Berlinski proces, Dačić je između ostalog govorio o velikoj inicijativi za put Niš - Priština - Tirana, koji je on, kako je rekao, kandidaovao još na prvom sastanku ministara spoljnih poslova balkanske šestorke.\n"No, bez obzira na to što će svako da meri neke projekte i koliko su realizovani, mislim da je sama ideja korisna i pozivitna za naš region i zahvlalni smo svima koji su pokrenuli Berlinski proces", poručio je Dačić, koji je najavio da će naredne godine domaćin glavne konferencije biti London.


Promocija romana „Brodolom“ Vlade Arsića - Ozon Media\nSremska Mitrovica – U četvrtak, 12. novembra u čitaonici Biblioteke „Gligorije Vozarović“ u Sremskoj Mitrovici sa početkom u 18:00 časova održaće se promocija romana „Brodolom“ zasnovanog na istinitoj priči o najvećoj rečnoj katastrofi u srcu Beograda, autora Vlade Arsića.\nGotovo pola veka kasnije, Sonja Knežević i Milovan Krstić odvojeno ispituju šta se tog 9. septembra 1952. tačno događalo na brodu. Sonja će doći do neočekivanih saznanja o zabranjenoj vezi dvoje putnika: svog oca, udbaša, i njegove ljubavnice, „četničke“ ćerke. Milovan će saznati na koji način je, za razliku od svoje porodice, preživeo brodolom. Pošto se u Sonjinom i Milovanovom bavljenju tragedijom pominju isti ljudi, njihove „istrage“ neizbežno će se ukrstiti…\n„Oko jednog realnog događaja s polovine prošlog veka, nesreće broda Niš u centru Beograda, Vlada Arsić je filigranskim umećem ispleo mrežu priče koja se čita sa uživanjem i napetošću. Veštinom reditelja trilera, dozirajući nove činjenice i preplićući sudbine svojih junaka, aktera izgradnje socijalizma u Jugoslaviji i nemih posmatrača njegovog kraja, pisac čitaocima daje svevremenu sagu o vlasti i moći, ali i ljubavi koja u njihovoj blizini nužno biva izneverena…“\nDanas se obeležava dan Svetog Avramija Zatvornik


Home Politika BiH Dogs Trust od ove godine finansira masovnu sterilizaciju, traže saradnju vlasti\n-„Ovaj novi pristup je neophodan jer bez ovakve sinergije i bez inicijative lokalnih vlasti, a posebno uz njihovo tolerisanje ili čak nalaganje kršenja Zakona, naša podrška gubi smisao, a naši izvrsni rezultati se poništavaju. Nakon što u određenoj regiji postignemo optimalne rezultate, svoju podršku i ograničene resurse usmjeravamo na druge dijelove zemlje kojima je pomoć također potrebna. Ako lokalne vlasti ne preuzmu organizaciju ovih aktivnosti kroz sistem za upravljanje populacijom pasa, postignuti rezultati se vrlo brzo mogu poništiti a problem vratiti“- ističu iz Dogs Trusta.\nPrevious articleVIDEO INTERVJU / Nijaz Muslić i Ervin Galić: Da li će ponovo zablistati karate sport u gradu na Uni?\nNext articleNevladine organizacije pisale OHR-u: Predloženi principi za promjenu Ustava BIH


Srpski privrednici na industrijskom samitu u Bursi\nBEOGRAD – Oko 40 privrednika metalskog i hemijskog sektora Srbije, proizvođači u oblasti pneumatike, hidraulike, obrade metala i lima, proizvođači mašina i opreme, učestvuju na ovogodišnjem Industrijskom samitu u Bursi, u Turskoj od 28. novembra do 1. decembra.\nUčešće privrednika na samitu, u okviru kojeg se održavaju četiri specijalizovana sajma, Sajam tehnologije metalskog kompleksa, Sajam metalskih proizvoda, Sajam obrade metala i zavarivanja i Sajam automatizacije, organizovali su Privredna komora Srbije i Privredna komora Vojvodine u saradnji sa Privrednom komorom Burse, Adonisom, generalnim zastupnikom turskog sajma TUYAP i Vojvodina metal klasterom.\n„Privrednici iz Srbije imaju mogućnost da se na samitu upoznaju sa najnovijim tehnologijama, inovacijama, kao i da u B2B susretima prodube i uspostave nove kontakte sa turskim, kao i partnerima i izlagačima iz čitavog sveta“, kaže sekretar Udruženja za hemijsku industriju PKS, Dragan Stevanović.\nStevanović je, navodi se u saopštenju PKS, dalje unapređenje saradnje sa Privrednom komorom Burse i turskim partnerskim asocijacijama.\nDirektor Sektora industrije PKS Miroslav Lutovac ukazuje da Samit u Bursi okuplja privrednike u oblasti industrije iz celog sveta i predstavlja dobru priliku za širenje saradnje i nove poslovne veze, navodi se u saopštenju.\nSekretar Udruženja za metalsku industriju Privredne komore Srbije Ana Raičević, navodi da je u prvih osam meseci ove godine izvoz metala, metalnih proizvoda, električne opreme, mašina i motornih vozila, iznosio blizu 4,8 milijardi evra, što je 44,4 odsto ukupnog izvoza Srbije i povećanje od 11,8 odsto u odnosu na isti period prošle godine.\n„Očekujemo da učešće firmi na ovom i sličnim međunarodnim izložbama doprinese daljem rastu izvoza“, istakla je Raičević.\nMeđu kompanijama iz Srbije koje učestvuju na sajmu su PPT Petoletka i PPT namenska Trstenik, Krušik Valjevo, Zastava oružje Kragujevac, Inmold plast Požega, Resor Gadžin Han i druge.


U Rusiji počelo lečenje teško obolelih od korone uz pomoć „dalargina“ - Sputnjik Srbija\nU Rusiji počelo lečenje teško obolelih od korone uz pomoć „dalargina“\n07:22 07.04.2020 (osveženo 11:52 07.04.2020) Preuzmite kraći link\nU Rusiji je napravljena terapija lečenja teško obolelih pacijenata sa virusom korona, saopštila je Federalna medicinsko-biološka agencija.\nLečenje je zasnovano na upotrebi „dalargina“ koji sada počinje sa kliničkim testiranjima.\nOvaj preparat je registrovan u Rusiji kao lek za lečenje trofičnih čireva i zaštitu tkiva i organa - pluća, jetre, pankreasa.\nIstraživanja na životinjama su pokazala da je korišćenje „dalargina“ smanjilo smrtnost za 70 do 100 odsto u zavisnosti od načina korišćenja preparata.\n„Uzimajući u obzir dobru podnošljivost i bezbednost preparata ’dalargina‘, dokazanih tokom registracijskih studija, danas Federalna medicinsko-biološka agencija počinje da vrši klinička testiranja ’dalargina‘ na teške korona virusne pneumonije praćene respiratornom insuficijencijom i sa rizikom akutnog respiratornog distres sindroma“, rekla je rukovodilac agencije Veronika Skvorcova.\nPrema poslednjim podacima Svetske zdravstvene organizacije, u svetu je do sada obolelo više od 1,3 miliona ljudi, od čega je 63.000 preminulo.


Ivanić se obraća na skupu na kojem je trebalo da bude Pacoli\nČlan Predsjedništva BiH iz Republike Srpske Mladen Ivanić jedan je od zvaničnika koji treba da se obrati u Banjaluci na skupu Procesa za saradnju u jugoistočnoj Evropi kojem je trebalo da prisustvuje i ministar inostranih poslova samoproglašenog Kosova Bedžet Pacoli, saznaje Srna u Ministarstvu inostranih poslova BiH.\n"Ivanićevo obraćanje planirano je za 10.30 časova. To je dokaz da je Ivanić znao da će Pacoli biti učesnik na skupu, iako sada izbjegava da se o tome izjasni", rekao je izvor Srne iz Ministarstva inostranih poslova BiH.\nDomaćin neformalnog sastanka ministara inostranih poslova zemalja članica Procesa za saradnju u jugoistočnoj Evropi je ministar inostranih poslova BiH Igor Crnadak na čiji poziv je Pacoli trebalo da doputuje u Banjaluku.\nPacoli je na svom Tviter nalogu objavio da je, uprkos pozivu koji je dobio od Crnatka, otkazao učešće na sastanku u Banjaluci, zbog "prepreka" koje je stvorio predsjednik Republike Srpske Milorad Dodik.\nDodik je rekao juče da Pacoli nije dobrodošao\nu Banjaluku, gdje ga je pozvao Crnadak kako bi se dodvorio zapadnim centrima moći.\n- Republika Srpska nije dala saglasnost da BiH prizna samoproglašeno Kosovo, te ni ministar te lažne države ne može biti dobrodošao u Srpsku - rekao je Dodik i istakao da vrata nijedne institucije Republike Srpske neće biti otvorena za Pacolija.\nCrnadak je ranije rekao da predstavnici Prištine na regionalnim sastancima učestvuju isključivo u skladu sa sporazumom između Beograda i Prištine, u okviru Briselskih razgovora, te samo uz punu saglasnost Beograda.\nBiH je domaćin neformalnog sastanka ministara spoljnih poslova zemalja članica Procesa za saradnju u jugoistočnoj Evropi u okviru njenog jednogodišnjeg predsjedanja ovom regionalnom inicijativom.\nMladen Ivanić Bedžet Pacoli\nBroj preminulih povećan na 5.387\nEvo šta korona radi mozgu, a ovo su još neki od simptoma\nUjutru od 7 do 11 časova dozvoljeno kretanje starijim od 65\nViše od milion ljudi zaraženo koronom\n3981 glasova 74%


Vučević: Ponosan što su istina i pravda pobedili - Radio televizija Pančevo\n31. januara 2020. 0368\nNOVI SAD – Potpredsednik Srpske napredne stranke Miloš Vučević reagovao je danas povodom saopštenja Tužilaštva za organizovani kriminal kome je on podneo krivičnu prijavu protiv predsednika Srbije Aleksandra Vučića i njegovog brata i istakao da je ponosan na to što su istina i pravda još jednom pobedili.\n„Povodom krivične prijave koju sam 9.decembra prošle godine podneo protiv predsednika Republike Srbije Aleksandra Vučića i njegovog brata Andreja, danas se oglasilo Tužilaštvo za organizovani kriminal. Tužilaštvo je saopštilo da ne postoje osnovi sumnje da su Aleksandar i Andrej Vučić u bilo kakvoj komunikaciji ili kontaktu sa vlasnikom Poljoprivrednog dobra „Jovanjica“ Predragom Koluvijom, na kojem su nađene velike količine marihuane“, naveo je Vučević u pisanoj izjavi.\nOn je kazao da je Tužilaštvo u saopštenju dodalo i to da ne postoje osnovi sumnje da su predsednik Srbije i njegov brat pomaganjem ili na bilo koji drugi način učestvovali u krivičnom delu koje se Koluviji stavlja na teret.\n„Saopštenjem Tužilaštva za organizovani kriminal još jednom je dokazano koliki su lažovi i manipulatori Đilas, Jeremić i ostala tajkunska bratija, koja je posle otkrića policije na Poljoprivrednom dobru „Jovanjica“ brže-bolje optužila Aleksandra i Andreja Vučića za saučesništvo u krivicnom delu. Tužilaštvo je utvrdilo da su svi navodi Đilasa, Jeremica, Aleksića i ostalih iz Saveza za Srbiju, a koje sam doslovce citirao u krivičnoj prijavi netačni. Ponosan na to što su istina i pravda još jednom pobedili“, naveo je on.\nPredavanje o štetnosti duvanskog dima u “Savinoj” školi\nStanovnici Asenova – čuvari tradicije banatskih Bugara\nNikoleta Dragaš 13. septembra 2020. 13. septembra 2020.


Ak novi beograd - Beograd, Novi Beograd - Rekreacija @Sportske.net\nBulevar Militina Milankovića 120 d\nAk novi beograd - Beograd, Novi Beograd\nAtletski klub Novi Beograd je prepoznatljiv u Srpskoj atletici po izuzetno dobrim rezultatima na svim takmičenjima od mlađih kategorija do seniorske konkurencije. Zadnjih godina iz atletske škole koju neguje Atletski klub Novi Beograd izašlo je puno reprezentativaca bivše Jugoslavije, a sadašnje Srbije.\nSadašnji sastavi ekipa od pionirskih do seniorskih selekcija koji su produkt atletske škole Novog Beograda garantuje da ćemo Srpskoj atletici dai dobar potencijal. U ovom trenutku klub okuplja preko 150 takmičara svih kategorija i uzrasta.\nKlub u saradnji sa 20 osnovnih škola Novog Beograda, kao i aktivom profesora fizičkog vaspitanja Novog Beograda organizuje zajedničke manifestacije.


Portal Sarajevo-RS.com - Mitropolit Amfilohije: Vratiti Njegoša među Srbe\nMitropolit Amfilohije: Vratiti Njegoša među Srbe\nsreda, 22 februar 2017 22:43\nRiječ je o vrijednoj knjizi, svojevrsnom svjedoku o neumornom trudbeniku i arhipastiru Amfilohiju koju je priredio Jovan B. Markuš, a objavile Mitropolija crnogorsko-primorska i izdavačka kuća „Svetigora“.\nUoči promocije, u Matici su zasjedali članovi Njegoševog odbora na čelu sa predsjednikom, mitropolitom Amfilohijem koji je potom najavio da će do jeseni, a povodom 170 godina od štampanja „Gorskog vijenca“ biti upriličen naučni skup o velikom vladici i piscu Njegošu, a Matica će objaviti i Zbornik radova o Njegošu.\n„Ako je već 200. godišnjica Njegoševog rođenja nekako gluvo prošla, makar ovaj drugi datum, a to je ne samo godina štampanja „Gorskog vijenca“, nego i Novog zavjeta, izuzetna je prilika da se Njegoš vrati među Srbe“, najavio je mitropolit Amfilohije.\nOn je dodao da Mitropolija crnogorsko-primorska, kao naslednik dela Petra Drugog Petrovića Njegoša, radi u tom pogledu sve što može.\n„Tamo su jedni koji nastavljaju njegovo djelo i drugi koji ga osporavaju i proglašavaju za genocidnog pisca, pa je dobro da se o svemu tome kaže našem današnjem pokolenju“, rekao je mitropolit.\nPredsednik Matice srpske, profesor Dragan Stanić najavio je da treća sveska Njegoševog zbornika počinje „od danas da se radi“ i da će najveći deo tog obimnog posla biti urađen u ovoj godini.\nAkademik Miro Vuksanović ukazao je da poslije Svetog Petra Cetinjskog i vrhovnog srbskog pesnika Njegoša, samo je visokopreosvećenog Amfilohija Radovića vjerujući svijet nazvao vladikom u nekadašnjem značenju tog uzvišenog čina i samo je on dobio zvanje arhiepiskopa cetinjskog.\nSvečanost je svojim stihovima posvećenim Njegošu („Nema tajne koju o tebi ne znamo, ali tajnu tvog duha još odgonetamo“) uveličao akademik i pjesnik Matija Bećković.\nViše iz ove kategorije « Zahtjev za reviziju - Udar na srpski narod Kidnapovano dijete na Novom Beogradu »


Projekat za najveću zgradu od drveta u Njujorku - Gradjevinarstvo.rs\nProjekat za najveću zgradu od drveta u Njujorku\n30.12.2015. | Dezeen\nSHoP Architects je projektovao 10-spratnu stambenu kulu na Menhetnu koja bi trebalo da bude najviša zgrada na svetu od drvene konstrukcije.\nZgrada nazvana „475 West 18th Street“, je planirano da bude u okrugu Chelsea. Projekat je njujorške firme ShoP u saradnji sa inženjerskom firmom Arup i firmom za životnu sredinu Atelier Ten.\nZgrada je postavljena nasuprot „High Line“, popularnog parka na uzvišici koji je podstakao gradnju u toj oblasti. Projekti Zahe Hadid, Normana Fostera, Kohn Pedersen Foxa i ostalih arhitekti su trenutno u toku u ovom okrugu.\nShoP-ova zgrada će sadržati 15 apartmana sa dve, tri ili četiri spavaće sobe – koje će biti odvojene drvenim konstrukcijama.\n„Da bi se proslavila jedinstvena priroda projekta, drvena konstrukcija će bila izložena po potrebi da pokaže svoju prirodnu lepotu i snagu.“, rekli su iz njujorške firme, koji su takođe projektovali super-visoke kule na Menhetnu i u Bruklinu.\n„Upotreba drugih proizvoda od drveta će pomoći u ostvarivanju ambicioznih ciljeva vezanih za projektovanje, izgradnju i funkcionisanje.“\nDrvo preuzima ulogu arhitektonskog materijala za 21 vek u odnosu na čelik i beton, gde nove vrste modifikovanih drvenih materijala arhitektama omogućavaju da grade više i bolje.\nShoP-ova zgrada je namenjena da služi kao model u građevinarstvu pokazujući inovativni pristup izgradnji odstupajući od tipičnog, odstupajući od ograničenih paleta materijala i sistema dostupnih za visokogradnju.\nTo će biti prva zgrada u Njujorku koja koristi savremene masivne drvene konstrukcije i najviša u gradu koja će imati drvenu konstrukciju. Ovaj projekat tek treba da dobije odobrenje za izgradnju.\nCilj tima projektanata i dizajnera je da dobiju „LEED Gold“ sertifikat za izgradnju, a uz to i da se ostvari viši nivo održivosti.\n„Kao obnovljiv materijal, drvo takođe zadržava ugljenik – oko jedne tone ugljenika po kubnom metru – što pruža dizajnerima dodatno zadovoljstvo i daje im novu alatku sa kojom mogu da eksperimentišu.“, rekli su u ShoP-u.\nU septembru je zgrada „475 West 18th Street“ proglašena za jednu od dva pobednika i dobila nagradu „America's first Tall Wood Building Prize“ koju daje Ministarstvo poljoprivrede u saradnji sa Softwood Lumber Board i The Binational Softwood Lumber Council.\nDrugi pobednik je bio 12-spratni projekat firme Lever Architecture u Portlandu u Oregonu.\nFirme koje su se prijavljivale za nagradu su bile dužne da dostave projekte za zgrade koje su visoke najmanje 24 metara i obuhvataju drvo ili drvo kompozitnu tehnologiju.\nNagradni fond od 3 miliona su podelile dve firme i on je bio namenjen istraživanju korišćenja modifikovanog drveta ili veštačkih kompozita u visokogradnji.\nOstali projekti visokih ili srednjih zgrada napravljenih od drvene konstrukcije su počeli da se pojavljuju u poslednjih nekoliko godina, što su arhitekti nazvali početkom „drvenog doba“. Stručnjaci kažu da drvo može biti jeftinije i održivije od standardnih čeličnih i betonskih sistema.\nU martu je švedska firma Tham & Videgård Arkitekter predstavila zaredom planove visokih stambenih blokova izgrađenih od drveta koji će biti kao tornjevi u staroj luci u Stokholmu.\nU toku su i planovi na izgradnji 84 metara visokog nebodera u Beču. Pod nazivom „HoHo Vienna“, kula je dizajnirana od strane tima u koji je uključena i lokalna arhitektonska firma Rüdiger Lainer and Partner.\nTokom 2013. godine skandinavska firma CF Møller iznela je predlog za drveni neboder „Wooden Skyscraper“ – drveno oivičenu kulu u Stokholmu. Ona je osvojila nagradu na konkursu za dizajn i plan je da bude izgrađena do 2023. godine.\nCF Møller predviđa povećanje korišćenja drvenih struktura u visokogradnji. „Glavni razlog što drvo nije više korišćeno je što beton i čelik imaju veći udeo na tržištu.“, rekao je jedan arhitekta za Dezeen. „Međutim, sada je u građevinarstvu počela da se uzima u obzir odgovornost za životnu sredinu.“


PROBLEMI Školska godina neće početi prema planu i programu\nNaša osnovica za plaću je još od aprila trebala biti 302 KM ili, jednostavno rečeno, izjednačena s osnovicom kod ostalih budžetskih korisnika\nPROBLEMI Sindikati obrazovanja u USK najavili generalni štrajk od 2. septembra\nSindikati stupaju u štrajk\n- Ovim potvrđujemo odluku iz 12. jula da u slučaju neispunjavanja naših zahtjeva 2. septembra organiziramo generalni štrajk. Moramo naznačiti da ćemo ispuniti minimum poslova koji su obavezni, uključujući i to da će završni razredi pohađati nastavu - rekao je predsjednik Sindikata srednjoškolskog obrazovanja Samir Fajić.\n- Naša osnovica za plaću je još od aprila trebala biti 302 KM ili, jednostavno rečeno, izjednačena s osnovicom kod ostalih budžetskih korisnika. Sadašnji prijedlog Vlade USK da se to primijeni od avgusta, ukoliko za to budu stečeni uvjeti, nismo mogli prihvatiti. Neprihvatljiv nam je bio i prijedlog da se s isplatom razlika plaća koje nas sljeduju krene od januara naredne godine. Kada su u pitanju pedagoški standardi, tu je došlo do značajnih izmjena, međutim, samo za osnovno obrazovanje - dodao je Fajić.\nVrlo brzo se očekuje i zvanično izjašnjenje članova Kantonalne vlade o očigledno neuspješnim pregovorima sa sindikatima obrazovanja, dok još nema nikakvih informacija o eventualnom nastavku dijaloga i pronalasku rješenja za planirani početak i normalno odvijanje nastave u ovom dijelu BiH.\nViše o temi Obrazovanje\n24.07.2019 u 07:28\n23.05.2019 u 13:25\nObrazovanje Štrajk Unsko-sanski kanton


Privredni gigant iz Živinica ruši rekorde: Višemilionska investicija i 200 novih radnih mjesta - Index.ba\nKompanija aft bosnia d.o.o. iz Živinica s ostvarenih 33.026.862 KM prihoda u prošloj godini, svrstana je na prvo mjesto po ostvarenom prihodu među kompanijama u djelatnosti “Proizvodnja ostalih proizvoda od plastičnih masa”. I u narednom periodu planiraju proširiti ponudu, zaposliti veliki broj radnika i time doprinijeti poboljšanju poslovne klime u Bosni i Hercegovini, pišu “Poslovne novine”.\n– Sama investicija za novogradnju je oko tri miliona eura. Dodatno ćemo investirati i oko dva miliona eura na mašine i postrojenja za rad. Sve ovo utiče na razvoj lokalne zajednice, kao što je poboljšanje putne infrastrukture, ali i samog standarda naših zaposlenika – navode iz kompanije.\nPrethodni članakNaoružanim policajcima Srbije dozvoljeno da se kreću po teritoriji BiH\nNaredni članak“Index” saznaje: Od 20. decembra studenti neće moći ući na fakultet ako ne ispoštuju Vladinu VTP mjeru


Značajna ulaganja Vlade u opštinu Rogatica – Top Portal\nU opštinu Rogatica do sada je po različitim osnovama iz Razvojnog programa i iz budžeta Republike Srpske uloženo oko 50 miliona KM, dok je posredstvom kreditnih linija Investiciono-razvojne banke plasirano još oko 21 miliona KM, rečeno je Srni u Vladi Republike Srpske.\nU ovoj godini Vlada Srpske uložiće u opštinu Rogatica 400.000 KM za rekonstrukciju objekta Srednje škole „27. januar“, te za izgradnju lokalne putne infrastrukture.\nPrema podacima Vlade, iz sredstava Ekonomsko-socijalne komponente Razvojnog programa Republike Srpske za projekte koji se realizuju na području opštine Rogatica odobreno je oko šest miliona KM, od čega je 4,7 miliona KM uloženo u sanaciju i rekonstrukciju lokalnih putnih pravaca na teritoriji opštine Rogatica, područje Žepe.\nNa području opštine Rogatica kroz razne projekte, među kojima su podsticajna sredstva za razvoj poljoprivrede i sela, zaštita od poplava i drugo, u oblast poljoprivrede od 2006. godine do danas uloženo je više od 13 miliona KM, dok je kroz aktivnosti podrške privredi, među kojima su podsticaj izvozu, te sufinansiranje preduzeća za proizvodnju tekstila, kože i obuće Vlada Srpske uložila gotovo četiri miliona KM.\nPrema podacima Vlade Republike Srspke, za socijalno ugroženo stanovništvo izdvojeno je skoro pola miliona KM za subvencije električne energije.\nKroz program stambenog zbrinjavanja porodica poginulih boraca i ratnih vojnih invalida, na području opštine Rogatica zbrinuta je 131 porodica, od čega izgradnjom stanova 68 porodice, dok su nepovratna novčana sredstva dobile 63 porodice, za šta izdvojeno je više od dva miliona KM.\nPrema podacima Vlade Srpske, na području opštine Rogatica nema stambeno nezbrinutih porodica poginulih boraca i ratnih vojnih invalida.\nKada je riječ o socijalnom zbrinjavanju radnika koji su procesom privatizacije, stečaja ili likvidacije preduzeća ostali bez posla, zbrinuto je oko 800 radnika iz četiri preduzeća, za šta je utrošeno oko 2,5 miliona KM.\nŠto se tiče zapošljavanja, u periodu od 2007. godine do danas zaposleno je 400 lica, za šta je Vlada izdvojila oko dva miliona KM, dok je putem Fonda za profesionalnu rehabilitaciju, osposobljavanje i zapošljavanje invalida u opštini Rogatica, od 2006. godine do danas, zaposleno 40 invalida, što je finansirao sa više od 100.000 KM.\nIz Vlade Srpske je rečeno da je za nabavku računara i uvođenje informacionih sistema u škole u ovoj lokalnoj zajednici, izdvojeno više od 250.000 KM, dok je kroz projekte podrške radu sportskih organizacija u ovoj lokalnoj zajednici izdvojeno oko pola miliona KM, a izgrađene su i tri kuće za porodice sa petoro i više djece koje nisu bile stambeno zbrinute.\nOd 2006. godine do danas kroz različite projekte za održivi povratak u izdvojeno je oko šest miliona KM.\nZnačajna sredstva uložena su i u sistem zdravstvene zaštite u ovoj lokalnoj zajednici, pa je tako kroz razne projekte, među kojima su adaptacija, sanacija, rekonstrukcija i opremanje ambulanti porodične medicine, uloženo više od milion KM.\nIz sredstava po projektu „Vodovod i kanalizacija Republike Srpske“, koji se realizuje u više opština u Srpskoj iz donatorskih i krednih sredstava Evropske-investicione banke, za područje Rogatice odobreno je 5,5 miliona KM\nNa području opštine Rogatica izgrađene su dvije male hidro-elektrane „Mesići Nova“ i „Ustiprača“, ukupne vrijednosti oko 27 miliona KM, dok je završetak male hidro-elektrane Dub planiran 2017. godine. Vrijednost ove investicije procijenjena je na 44,4 miliona KM.


Sutra radionica “Izrada nacrta standard kvalifikacija” | Palelive.com\nPočetna Regija Istočno Sarajevo Sutra radionica “Izrada nacrta standard kvalifikacija”\nSutra radionica “Izrada nacrta standard kvalifikacija”\nISTOČNO SARAJEVO – U Istočnom Sarajevu sutra će početi dvodnevna radionica “Izrada nacrta standard kvalifikacija”, koja je dio Tempus projekta “Bosansko-hercegovački kvalifikacioni okvir za visoko obrazovanje” /BHQFHE/, koji sa 1,1 milion evra finansira Evropska komisija.\nCilj radionice, koja je radni sastanak ekspertskih grupa, jeste izrada nacrta modela standard kvalifikacija za 18 odabranih studijskih programa tri ciklusa iz šest naučnih oblasti – prirodne nauke, tehničke nauke, biomedicina i zdravstvo, biotehničke nauke, te društvene i humanističke nauke.\nRadionica u Istočnom Sarajevu dio je Tempus projekta čiji je glavni cilj podrška strukturnoj reformi visokog obrazovanja u BiH i razvoju kvalifikacionog okvira u visokom obrazovanju u skladu sa prioritetima BiH i njegove implementacije na univerzitetima, saopšteno je iz Univerziteta u Istočnom Sarajevu.\nProjekat treba da osigura modele za potpunu implementaciju kvalifikacionog okvira na svim univerzitetima u skladu sa kriterijumima i procedurama Evropskog kvalifikacionog okvira /EQF/ i Kvalifikacionog okvira evropskog prostora visokog obrazovanja /QF‐EHEA/.\nPoseban akcenat u Projektu je stavljen na jačanje kapaciteta institucija visokog obrazovanja za pisanje ishoda učenja u skladu sa usvojenim deskriptorima, te na razvoj probnih studijskih programa.\nRadionici će prisustvovati 21 partner koji učestvuje u realizaciji projekta.\nPočetak rada radionice, koja će biti održana u zgradi Elektrotehničkog fakulteta, planiran je za 9.15 časova, kada su predviđene i izjave za medije.\nIzrada nacrta standard kvalifikacija\nPrethodni članakProšle godine 25 rješenja o zabrani rada kliconošama\nNaredni članak“Boksit” najavio otvaranje mljekare


Interaktvni pregled infrastrukturnih radova u Beogradu\nPovratak na naslovnu Javno.rs\nBaza podataka o radovima\nSaznajte uz pomoć interaktivnih mapa\nu kojim se sve beogradskim ulicama trenutno izvode radovi,\nkoje firme su angažovane i do kada će ulice biti zatvorene\nNa oko 50 lokacija\naktivno se radilo početkom jula 2019. Najavljeno je otpočinjanje radova na još 140 lokacija\nOko 30 ulica i trgova\nje bilo zatvoreno za saobraćaj ili su predviđeni za zatvaranje. Većina ih se nalazi u centru grada\nViše od 40 odsto radova\nskoncentrisano je u centralnim gradskim opštinama - Stari grad, Savski venac i Vračar\nGde se i šta (g)radi u prestonici\nNe nazire se kraj svojevrsnoj vanrednoj situaciji s kojom su stanovnici Beograda suočeni usled masovnih građevinskih radova.\nBrojčano su najzastupljeniji radovi na postavljanju optičkih kablova – oni čine polovinu od ukupno 190 lokacija. Slede radovi na izgradnji ili rekonstrukciji vodovodne mreže i kanalizacije, a na trećem mestu su radovi na uvođenju toplovodne mreže.\nNajviše su raskopani Stari grad, Savski venac i Vračar\nUdeo radova u centru bio bi još veći kad bi se u obzir uzeli i pojedini delovi opštine Palilula, koji su takođe u centru Beograda. U isto vreme izvode se veliki radovi na četiri lokacije od kojih su tri ključne za saobraćaj - Trg Republike, Karađorđeva ulica i Ulica 27. marta.\nKad se na sve ovo dodaju radovi na fasadama koji onemogućavaju normalno kretanje trotoarom, postaje jasno zašto je život u takozvanom krugu dvojke na ivici kolapsa.\nKo i koliko gradi u Beogradu\nNa radovima je angažovano oko 40 preduzeća. Među njima je Ultra kop d.o.o, firma koja se dovodi u vezu sa vođom navijača Crvene zvezde Markom Vučkovićem. Firma je već dobijala niz poslova koje je finansirala država.\nNa osnovu dostupnih informacija, preduzeće KBV je na vrhu top 10 liste firmi koje su angažovane na najviše lokacija. Reč je o preduzeću koje se bavi postavljanjem optičkih kablova.\n© Javno.rs, BIRN Srbija\nAnaliza je nastala na osnovu dokumenta od 4. jula 2019. o infrastrukturnim radovima. Gradske vlasti periodično objavljuju ove izveštaje na zvaničnoj stranici Grada Beograda


Ministar Osmanović posjetio Manastir u Žitomisliću\nFederalni ministar raseljenih osoba i izbjeglica Adil Osmanović, sa saradnicima, posjetio je danas manastir Žitomislić.\nMinistar Osmanović i iguman manastira Danilo Pavlović tom prilikom su potpisali Ugovor o daljoj podršci na obnovi i rekonstrukciji manastira Žitomislić, što je ujedno, kako su istakli, i podrška povratku Srba u dolinu Neretve.\nDanilo Pavlović je kazao kako je manastir u proteklom ratu potpuno porušen te da je njegova obnova umnogome završena 2005. godine, kada je i svečano otvoren.\n- Ovo je posljednja i za nas veoma značajna faza njegove obnove, a radi se o takozvanom “ novom konaku” , gdje će biti otvoren muzej u kojem će se izložiti sve one umjetnine i vrijednosti koje su sačuvane i koje nisu uništene u toku rata. To su umjetničke slike, ikone, rukopisne knjige, srebreni predmeti, dakle sve ono što je činilo riznicu manastira Žitomislić. Manastir je važna destinacija turista, poklonika, hodočasnika i ovo je prilika da i mi njima možemo na adekvatan način da prezentujemo sve ono što je naša autentična bh. kultura - kazao je Danilo Pavlović.\nFederalno ministarstvo raseljenih osoba i izbjeglica, dodao je Pavlović, pomaže upravo projekt završetka muzeja, što je od velikog značaja za povratničku populaciju Srba, ne samo u Žitomisliću nego i na teritoriji čitavog Mostara i njegove okoline.\nPrema riječima ministra Osmanovića, vrijednost potpisanog ugovora je 20 hiljada konvertibilnih maraka, čime će biti riješeno pitanje klimatizacije muzeja, što je, kako je kazao, jako bitno za navedenu vrstu eksponata za koje treba biti ujednačena klima i obezbjeđen poseban način čuvanja.\n- Želim da odam priznanje igumanu i svim steštenicima Srpske pravoslavne crkve, koji na određeni način svojim povratkom te rekonstrukcijom i obnovom vjerskih objekata ohrabruju povratak na ovaj prostor, koji je dosta spor. I mi želimo da u skladu s našim mogućnostima učestvujemo u tome, te da ohrabrimo povratak građana srpske nacionalnosti na prostore Hercegovine, kao i na druge prostore Federacije BiH - kazao je Osmanović.\nOdgovarajući na novinarsko pitanje, ministar je istakao kako nije zadovoljan procentom povratka građana srpske nacionalnosti u dolinu Neretve.\n- Povratak je dosta kasno krenuo i čini mi se da ga političke elite nisu dovoljno ohrabrivale. Ovi pomaci koji se čine, prije svega kroz krug Srpske pravoslavne crkve, ukazuju na to da se treba nadati da će i s političke i s vjerske strane biti dovoljno ohrabrivanja da proces povratka bude podržan, a na određeni način i pojačan novim povratnicima. Ono što bi mi željeli je da se i mlađa populacija počne vraćati u jednom značajnijem broju - naglasio je Osmanović.\nInače, manastir Žitomislić predstavlja jedan od najznačajnijih pravoslavnih manastira Hercegovine iz 16. vijeka.


Ambasada Nemačke odgovorila zašto je podržala sajt ratusrbiji.rs - Novi Standard\nAmbasada Nemačke odgovorila zašto je podržala sajt ratusrbiji.rs\n„Samo ako smo spremni da dozvolimo da se čuju različiti glasovi, možemo se približiti 'objektivnoj' istini”, ističu iz nemačke ambasade\nSamo ako smo spremni da dozvolimo da se čuju različiti glasovi, možemo se približiti „objektivnoj“ istini, poručuju iz Ambasade Nemačke u Beogradu nakon pitanja Tanjuga o motivima podrške.\nSajt je, inače, pokrenula Inicijativa mladih za ljudska prava, kao platformu za koju kažu da će pružati „sve važne i relevantne informacije o ratnim zločinima i drugim teškim kršenjima ljudskih prava na teritoriji Srbije u periodu od 1991. do 2001. godine“.\nKomentar tim povodom objavio je i jedan beogradski list pod naslovom „Od Srba prave naciste uz evre iz Nemačke“, koji nemačka ambasada odbacuje kao tendenciozne.\n„Imajući u vidu nezapamćene, stravične zločine koje su Nemci počinili za vreme Drugog svetskog rada, i ovde u Srbiji, smatramo kao Ambasada Nemačke da je upravo suočavanje sa svim aspektima istorije izuzetno važno“, navodi Ambasada u dopisu Tanjugu.\nIskreno, pa često i kontroverzno suočavanje sa vlastitom istorijom temelj je, kako se navodi, na kojem počiva pomirenje i na kojem se gradi bolja budućnost. To za zemlje bivše Jugoslavije posebno važi, ističu iz Ambasade, za period ratnih sukoba posle raspada Jugoslavije 90-ih godina.\n„Pritom se, po našem dubokom uverenju, ne radi o jednoj jedinoj istini, već je neophodno da shvatimo i da prihvatimo da postoji više različitih subjektivnih sećanja i “istina“ vezanih za isti istorijski događaj. Samo ako smo spremni da dozvolimo da se čuju različiti glasovi, možemo se približiti “objektivnoj“ istini“, ocenjuju u Ambasadi Nemačke.\nU tom smislu se, kako se dodaje, nadaju da će Inicijativa mladih za ljudska prava, koja je uz njihovu podršku kreirala portal „ratusrbiji.rs“, dati doprinos toj, po njihovom ubeđenju važnoj, debati o odnosu prema ratovima na tlu bivše Jugoslavije, navode iz Ambasade, te dodaju da se ta podrška ne može kvalifikovati kao „kampanja“.\n„Naš cilj jeste da pratimo Srbiju na putu ka EU, pružajući podršku jačanju civilnog sektora, unapređenju demokratije i vladavine prava, slobodi medija i govora, regionalnoj saradnji i pomirenju među narodima na ovim prostorima“, objašnjavaju u odgovoru i dodaju da sve ove oblasti igraju veliku ulogu u pregovorima u pristupanju EU.\nIzvor Tanjug/B92, 04. jun 2020.\nPreporučujemoInicijativa mladih za ljudska pravaNemačkanemačka ambasadaratni zločiniSrbija


Jeftini letovi iz Zhaotong do Butana - Avio karte Zhaotong Butan - eSky.rs\nAvio karte iz Zhaotong do Butana\nPretražite letove iz Zhaotong do Butana\nProverite najbolje prilike za letove iz Zhaotong do Butana\n✔ Postoje li posebne ponude za letove iz Zhaotong do Butana na eSky.rs?\n✔ Mogu li se pobrinuti za osiguranje prilikom rezervacije leta iz Zhaotong do Butana?\n✔ Ako rezervišem let iz Zhaotong do Butana, mogu li da rezervišem ujedno i smeštaj?\n✔ Koje avio-kompanije nude letove iz Zhaotong do Butana?\nBudite sigurni, da na eSky.rs ponuda letova iz Zhaotong do Butana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Kine Jeftini letovi iz Kine Jeftini letovi za Landžou Jeftini letovi iz Landžoua Jeftini letovi za Mangši Jeftini letovi iz Mangšija\nJeftini letovi do Mongolije Jeftini letovi iz Mongolije Jeftini letovi do Warri Airport Jeftini letovi od Warri Airport


Opozicija u Nišu na otvorenoj skupštini 26. ...\nOpozicija u Nišu na otvorenoj skupštini 26. …\nUdružene opozicione organizacije organizovaće u četvrtak, 26. aprila u 17 časova otvorenu skupštinu na kojoj će od svih gradskih odbornika zatražiti da se javno izjasne da li će glasati protiv otudjenja aerodroma Konstantin Veliki u Nišu, najavljeno je danas.\n„Pred svakim odbornikom je izbor – da li će glasati po sopstvenoj savesti i u javnom interesu zbog kojeg su i birani, ili će svoje ime zauvek obeležiti sramotom jer su dozvolili pljačkanje Niša“, navodi se u saopštenju koje su potpisali niški odbori Demokratske stranke, Dosta je bilo, Dveri, Levice Srbije, Narodne stranke, Niške inicijative, Nove stranke, Pokreta slobodnih gradjana, Pokreta za preokret i Socijaldemokratske stranke.\nOpozicione partije zahtevale su od Srpske napredne stranke da prestane da zaposlene u javnim preduzećima tretira kao „belo roblje koje, pod ucenom i pretnjama, istovaruje na izrežirane dočeke i klicanje naprednjačkom vodji“.\n„Praksa naprednjačkog interesnog udruženja da javne resurse i gradjane zloupotrebljava zarad svoje marketinške agende, očigledno je eskalirala, te tako pred sutrašnji dolazak Aleksandra Vučića u Niš, da bi otvorio istu fabriku po ko zna koji put i usput pokušao da ‘opravda’ otimanje aerodroma od Nišlija, kruže spiskovi ljudi koje pod prisilom treba dovesti na još jedan vašar obmana i manipulacija“, navodi se u saopštenju.\nOpozicione stranke i pokreti upozorili su da zaposleni u javnim preduzećima i ustanovama nisu kvote kojima raspolažu mesni odbori vladajuće stranke i pozvale sugradjane da „odole pritiscima i ne saučestvuju u brutalnom falsifikovanju stvarnosti koje za cilj ima pljačku našeg aerodroma“.\nNiška opozicija najavila je da će u vreme planiranog „izrežiranog dočeka“ Aleksandra Vučića organizovati mobilne ekipe koje će obilaziti javna preduzeća i ustanove, kontrolisati njihov rad i podržati zaposlene da ostanu na radnim mestima za koja primaju platu iz javnog budžeta, a ne na partijskim skupovima.\n„Niška opozicija nastaviće beskompromisno da se bori protiv otimanja niške vazdušne luke, kako institucionalno, tako i na ulici, te će pružiti punu podršku gradjanskom protestu, zakazanom za sutra u 18 sati na Trgu kralja Milana“, piše u saopštenju.


Sindikat uprave postavio ultimatum Vladi Srpske: Tvrde da para ima - epiCentar INFO\nSindikat uprave postavio ultimatum Vladi Srpske: Tvrde da para ima\nSindikat uprave Republike Srpske uputio je premijeru Radovanu Viškoviću poziv na sastanak na kome bi se razgovaralo o vraćanju toplog obroka i regresa za zaposlene u javnoj upravi.\nPrema dopisu, u koji je Srpskainfo imala uvid, premijera pozivaju da se organizuje „hitan sastanak“ u cilju iznalaženja najoptimalnijeg rješenja kojim će se ovaj dugogodišnji problem riješiti na jedinstven način za sve radnike u Republici Srpskoj, bez obzira u kom sektoru rade.\nSindikat podsjeća da je sadašnjim odredbama zakona koji regulišu plate u javnim službama, organima uprave, osnovnim i srednjim škola i đačkim domovima, kulturi, visokom obrazovanju, zdravstvu, MUP i pravosuđu Republike Srpske propisano da je naknada za topli obrok uračunata u iznos osnovne plate i da se ne može posebno iskazivati.\n– Ovakvim propisivanjem definicije plate u skladu sa posebnim zakonima radnici u navedenim sektorima su dovedeni u neravnopravan i diskriminatorski odnos u odnosu na radnike na koje se primjenjuje Zakon o radu. U prethodnom periodu, a u cilju obezbjeđenja podrške za izmjene postojećih zakonskih rješenja, održan je niz sastanaka sa predstavnicima parlamentarnih političkih stranaka i klubovima poslanika, koji su podržali prijedlog i inicijativu za drugačije normativno i suštinsko uređenje ovih pitanja – piše, između ostalog, u dopisu.\nImajući u vidu da bi uređenje pitanja toplog obroka i regresa za radnike u javnom sektoru iziskivalo dodatna finansijska sredstav iz budžeta RS, Sindikat uprave predložio je i izmjene zakona koji se odnose na oporezivanje toplog obroka i regresa i uopšte drugačiji koncept uređenja sistema plata i naknada u Srpskoj. Predlažu da se za svaku granu djelatnosti utvrdi najniža poreska osnovica, da se uvaže njihove sugestije koje se odnose na novu poresku politiku, za koju tvrde da će dovesti, ne samo do rasta plata, nego i do rasta produktivnosti.\nUkoliko Vlada RS u narednom periodu ne preduzme mjere u cilju rješavanja zahtjeva Sindikata uprave RS, ova reprezentativna sindikalna centrala kaže da će pripremiti interpelaciju koju će uz potpise narodnih poslanika uputiti Narodnoj skupštini na izjašnjenje. Interpelacija je način na koji se neka tema stavlja na dnevni red parlamenta, od koga se potom očekuje da Vladi da jasna zaduženja.\nPredsjednik Sidikata uprave RS, Božo Marić, za Srpskainfo kaže da novac očigledno nije problem.\n– Podsjetiću na izjavu direktora Poreske uprave Srpske koji je rekao da je do sada prikupljeno 214 miliona KM prihoda više nego u istom periodu prošle godine, dakle više nego je planirano. Smatramo da novca ima i da je potrebna samo politička volja da se vrati topli obrok i regres za 55.000 zaposlenih – kaže Marić.\nTags: interpelacija, politika, Radovan Višković, regres, sindikat uprave rs, topli obrok, Vlada RS\nPrevious Ovo je najskuplji automobil uvezen u BiH\nNext U pet godina stranci uložili u Srpsku 1,3 milijardi KM\nOvisnost BiH o ruskom gasu: Rusija steže energetski obruč oko naše zemlje\nU Srpskoj u avgustu rekordna prosječna plata nakon oporezivanja


LG Optimus Pad - YouTube\nBeograd, 01. mart 2011. – LG Optimus Pad koji je kompanija LG Electronics (LG) premijerno predstavila na ovogodišnjem Mobile World kongresu (MWC) u Barseloni, uz najraznovrsnije multimedijalne funkcije nudi i jedinstven 8,9 inčni displej pogodan za jednoručno korišćenje. Zahvaljujući beskompromisnoj preglednosti, ovaj uređaj predstavlja korak napred u odnosu na tablete sa 7-inčnim i 10-inčnim ekranima.\nLG Optimus Pad poseduje Google Android 3.0 platformu i NVIDIA Tegra 2 procesor. To je i prvi tablet na svetu sa 3D kamerom koji korisnicima pruža impresivno multimedijalno iskustvo u HD rezoluciji.\n“Pored mnoštva tableta koji su preplavili tržište, čvrsto verujemo da LG Optimus Pad postavlja nove standarde u ovoj kategoriji”, kaže Dr. Jong-Seok Park, predsednik i izvršni direktor kompanije LG Mobile Communications. “Smatramo da LG Optimus Pad na pravi način kombinuje prenosivost i preglednost sa beskompromisnim performansama.”\nLG Optimus Pad nastao je kao rezultat partnertstva kompanija LG i NVIDIA, koja je lider među proizvođačima grafičkih čipova. “Svet računara se menja pred našim očima”, istakao je Phil Carmack, potpredsednik kompanije NVIDIA. “Tableti veoma brzo zauzimaju svoje mesto u svakodnevnom životu korisnika omogućavajući im najviši stepen personalizacije računara i pružajući im do sada nezamislive mogućnosti i potpunu mobilnost. Novi LG Optimus Pad koristi NVIDIA Tegra 2 procesor kako bi pružio svojim korisnicima izuzetne mogućnosti i brzinu.“\nIzuzetna prenosivost, idealna preglednost\nSa dijagonalom od 8,9 inča (22.6cm) i visinom od 149,4 mm, LG Optimus Pad je senzacionalno rešenje u odnosu na druge tablete koji su dostupni na tržištu, koji su ili suviše veliki da bi ih korisnik bez problema nosio sa sobom ili suviše mali da bi omogućili preglednost. LG Optimus Pad se zahvaljujući svojim dimenzijama bez problema može smestiti u dlan jedne ruke i staje u bilo koju tašnu ili tanku poslovnu torbu. Sa formatom ekrana od 15:9, LG Optimus Pad omogućava korisnicima pristup svim aplikacijama na Android Market-u, a njegova rezolucija od 1280 x 768 (WXGA) prikazuje multimedijalne sadržaje u punoj širini ekrana.\nMoćna, brza i svestrana platforma\nLG Optimus Pad baziran je na najnovijoj Google Android 3.0 platformi prilagođenoj za tablete koji podržavaju veće rezolucije i aplikacije koje su specijalno dizajnirane za tablet računare kao što su Google eBooks, Google Maps 5 i Google Talk. Zahvaljujući Android 3.0 platformi i interfejsu koji je sličan računarskim operativnim sistemima, LG Optimus Pad je izuzetno lak za korišćenje. LG Optimus Pad u potpunosti koristi Dual Core NVIDIA Tegra 2 procesor brzine 1 GHz kako bi omogućio jednostavno pretraživanje interneta i brzo pokretanje aplikacija. Zahvaljujući NVIDIA Tegra 2 procesoru koga odlikuje superiorna grafika i mogućnost obavljanja više funkcija u isto vreme, LG Optimus Pad sa izuzetnom lakoćom simultano pokreće više aplikacija.\nRaj za ljubitelje multimedije\nLG Optimus Pad je prvi tablet na svetu sa 3D kamerom, zahvaljujući kojoj korisnici mogu da zabeleže živopisne slike i video snimke u 3D tehnologiji koje putem HDMI konekcije mogu gledati na 3D televizoru ili na internetu preko 3D YouTube-a. Poslovne korisnike će posebno obradovati fabrički instalirana mogućnost održavanja video konferencija putem interneta. Sa 1080p Full HD reprodukcijom ljubitelji filmova mogu da prikazuju sadržaje na televizoru bez gubitka kvaliteta slike. Ljubitelji video igrica biće oduševljeni velikom kolekcijom igara koja je dostupna na Tegra Zone aplikaciji koja besprekorno funkcioniše na LG Optimus Pad-u.\nLG Optimus Pad biće dostupan korisnicima u Srbiji već početkom maja.


Udovičić: Zabrinjavajući podaci o fizičkom stanju dece! : Nadlanu.com\nUdovičić: Zabrinjavajući podaci o fizičkom stanju dece!\nObjavljeno 11. dec 2013. / 19:39:13\nUdovičić je, gostujući u Zaječaru u akciji "Šta treniraš?", kazao da je fizička aktivnost "svedena na minimum" zbog savremenog načina života i novih tehnologija, a ocenio je da je "opasnost od raznih deformiteta i nezdravog života više nego alarmantna".\n"Toga ima među svim generacijama. Planom rada Ministarstva za narednu godinu predviđene su konkretne mere da se ta situacija što pre popravi. Rekreacija i amaterski sport moraju postati naš svakodnevni način života", preneo je Udovičićev kabinet njegove reči.\nOn je rekao da je povećanje obima u kojem se građani bave rekreacijom jedan od prioriteta ministarstva.\n"Sport mora biti dostupan svima. Mora se apelovati na roditelje, na sve naše građane da se bave sportom, zbog sebe i svoje dece...Kroz aktivno bavljenje sportom razvijaju se i prave vrednosti - uz zdravo telo dobijamo i zdrav duh - a to je ono što je Srbiji potrebno",rekao je Udovičić.\nMladi Zaječarci su tokom današnje akcije imali priliku da se upoznaju sa kompletnom sportskom ponudom svog grada i da se odluče za vid rekreacije u koji bi želeli da se uključe.\nProjekat "Šta treniraš?" ima za cilj promociju zdravog i aktivnog života, a realizuje se širom Srbije pod pokroviteljstvom Ministarstva omladine i sporta, Sportskog saveza Srbije, kompanije Koka-kola sistem i Republičkog zavoda za sport i medicinu sporta.


Kruševac pobednik Evropske nedelje mobilnosti | Novinska agencija Beta\nZELENA-SRBIJA | 14.10.2020 11:40 > 14.10 11:40\nKruševac je ovogodišnji pobednik Evropske nedelje mobilnosti u kategoriji velikih gradova u Srbiji jer je uspeo da u velikoj meri ohrabri i podstakne gradjane da umesto automobila koriste alternativna sredstva kretanja i prevoza, saopšteno je danas.\nKruševac je prvi u Srbije 2017. godine samostalno izradio Plan održive urbane mobilnosti, kako bi gradjani imali zdraviju životnu sredinu.\nPlanom su predvidjene mere za povećanje bezbednosti učesnika u saobraćaju, pristupačnosti, kvaliteta javnog gradskog saobraćaja, a za smanjenje korišćenja putničkih automobila.\nOd 2019. godine u Kruševcu električno vozilo "Kolibri" prevozi gradjane i turiste što je jedna od novina koje vode u korenite promene prakse, istakla je Klara Danilović, iz Stalne konferencija gradova i opština (SKGO).\nRekordan broj gradova i opština Srbije 31 učestvovao je u ovogodišnjoj Evropskoj nedelji mobilnosti proteklog septembra.\nDanilović je kazala da će, po ugledu na nagradu koju dodeljuje Evropska komisija, lokalna smouprava koja je u Srbiji najviše doprinela unapredjenju kvaliteta života u prethodnoj godini, dobiti podsticajna sredstva za unapredjenje održive urbane mobilnosti. U tome učestvuju Ministarstvo gradjevinarstva, saobraćaja i infrastrukture i SKGO.\nTa nagrada promoviše uspešne kampanje i ističe potrebu lokalnog delovanja za postizanje održive urbane mobilnosti za šta se opredelio veliki broj gradova Evrope koji to uspešno rade, uz vidno poboljšanje kvaliteta života, pre vazduha.\nEvropska nedelja kojom se ukazuje na značaj vidova prevoza koji su alternativa automobilu, delom se u Srbiji realizuje u okviru programa "Podrška lokalnim samoupravama u Srbiji na putu ka EU – druga faza" koji finansira Vlada Švedske.\nU Srbiji "broj registrovanih automobila raste iz godine u godinu, nema dovoljno praking mesta, gužve i zagušenja su svakodnevica, a u najvećem broju gradova biciklističke staze ne postoje", ukazala je Danilović.\nRešenja za te probleme gradova nude planovi održive urbane mobilnosti, na osnovu kojih se gradjanima pomaže da uvide koje su druge mogućnosti kretanja gradom i da promene uvrežene navike.\n"To je i sjajna prilika za saradnju, korišćenje sredstva iz Evropskih fondova, testiranje inovativnih metoda, unapredjenje kvaliteta životne sredine i rešavanje akutnih problema u saobraćaju", kazala je Danilović.\n"Nama je blizak primer Slovenije i Ljubljane koja je uži gradski centar pretvorila u zonu za pešake, poboljšala javni prevoz, uvela i javni gradski bicikl kao vid prevoza i stvorila više od 100 hektara novih zelenih površina u gradu. Sve to je doprinelo da Ljubljana ponese prestižnu titulu Zelene prestonice Evrope" 2016. godine, rekla je Danilović.\nNavela je da su neka od pozitivnih iskustava Ljubljane preneta u Beograd: električno vozilo "Vrabac" namenjeno stanovnicima beogradske pešačke zone pandan je ljubljanskom "Kavaliru", uvedenom još 2007. godine.


On je tom prilikom rekao da je ovih dana na snagu stupio Zakon o Komunalnoj miliciji te da je Grad odlučio da ona treba da bude bolje opremljena i zato im je danas na korišćenje predato 40 novih vozila.\nOn je dodao da je za Grad Beograd Komunalna milicija veoma važna. Takođe je istakao da će sada moći efikasnije da se bori protiv onih koji stvaraju buku, bahato se parkiraju, i krše komunalni red u gradu.\nNovi automobili ispred Starog dvora\nGoran Vesić u obilasku\nGoran Vesić sa komunalnim milicajcima\nVesić: Kupljeno deset novih čistilica za "Gradsku čistoću"\nVesić: Ulice prvog prioriteta čiste, očekujemo da sneg pada do sutra ujutru\nDva automobila sudarila su se na Avalskom putu danas oko 13.40 sati, a dve osobe lakše su povređene, saznaje "Blic".\nNa Karaburmi otkrivena laboratorija marihuane, na Zvezdari pretres zbog heroina, uhapšene dve osobe\nPolicija je uhapsila dve osobe u dve odvojene akcije u Beogradu kada su pronašli laboratoriju za uzgajanje marihuane, više od sedam kilograma te droge i 40 grama heroina.


S-500 - Blic Online\nSTIŽE S-500 Rusija počela proizvodnju najmodernijeg raketnog sistema\nRusija je nedavno započela proizvodnju najmodernijeg raketnog sistema "S-500", izjavio je generalni izvršni direktor ruske kompanije "Rostek" Sergej Čemezov.\nERDOGAN POTVRDIO Ankara i Moskva ZAJEDNO RADE na raketnim sistemima "S-500"\nTurski predsednik Redžep Tajip Erdogan rekao je da će Turska u saradnji sa Rusijom proizvoditi protivavionske raketne sisteme "S-500".\nKako Rusija pomoću svog NAJMOĆNIJEG ORUŽJA otima Americi SAVEZNIKE\nRuski raketni sistem S-400 nikada nije korišćen u borbi. Ipak, on već izaziva borbe širom sveta, pošto Rusija sve više traži kupce na tržištima na kojima dominiraju američki proizvođači oružja.\nAmerikanci imaju najbolje bombardere, ali ih sa zemlje vreba moćni ruski S-400. KO BI POBEDIO?\nRuska protivvazdušna odbrana izgleda neverovatno uz sve sofisticiranije sposobnosti Moskve u zaštiti vazdušnog prostora. Međutim, područja na kojima su raspoređeni moderni sistemi daleko su od neprobojnih.\nNEMILOSRDNI ČUVARI NEBA Ko je jači: Američki "Patriota" ili ruski "Prometej"? RUSI nemaju DILEMU\nNa bojnom polju još niko nije reskirao da uđe u zonu koja je pokrivena ruskim sistemima S-300 i S-400. Amerikanci zvanično u svojim vojnim dokumentima i uputstvima namenjenim vojnicima na terenu zone pokrivene ruskim sistemima nazivaju "zabranjenim". Sistemi S-300 i S-400 ih veoma brinu i očigledno plaše, piše ruski "SputnjiK".\nNEPOGREŠIVI "PROMETEJ" S-500 obara sve leteće ciljeve u VAZDUHU I SVEMIRU, Rusi ga NE PRODAJU NIKOME\nNI KOSMOS NIJE GRANICA Čuveni S 400 dobija naslednika čije će rakete leteti SEDAM KILOMETARA U SEKUNDI\nNovi ruski protivraketni sistem "S-500" značajno prevazilazi sadašnji "S-400 trijumf" i američki "THAAD" - domet mu je u krugu do 800 kilimetara, a obara ciljeve na visini do 200 kilometara.\nMETA: SVEMIR Svi su čuli za RUSKI S-400, a njegov naslednik RUŠI SVE GRANICE\nRusija pravi protivvazdušni raketni sistem S-500 koji će uništavati ciljeve na visini od 100 kilometara iznad Zemlje. To je saopštio generalni konstruktor kompanije "Almaz-Anteй" Pavel Sozinov.


Sindikat SSSS: Minimalac će biti veći za šest odsto kako je rekao Vučić | Boom93\nOn je rekao da je to potvrdio predsednik Srbije Aleksandar Vučić i da nije prvi put da u toku pregovora u Socijalno-ekonomskim savetu (SES) o minimalnoj ceni rada predsednik saopšti iznos mogućeg povećanja.\n„Vučić prvo odredi koliko će se povećati minimalac, pa ona mi u SES-u kobajagi pregovaramo“, rekao je Mihajlović za Betu.\nDodao je da sindikati „shvataju ekonomsku situaciju, ali da su projekcije države za narednu godinu optimističnije“ i da je bilo prostora da se minimalna zarada poveća više od šest odsto.\n„Bilo bi dobro da bar taj minimalac isplaćuju firme koje su u stvarnim finansijskim problemima, ali neće biti tako, isplaćivaće ga sigurno i one koje imaju profit“, rekao je Mihajlović.\nPotvrda da će tako biti je, prema njegovim rečima, i to što je napravljena greška kada je deljenja državna pomoć „kao nožem da je zasečena“, pa umesto da bude selektivna i dobiju je preduzeća koja su stvarno bila u problemu, dobile su je i trgovinske firme koje su skoro normalno radile.\nSocijalno-ekonomski savet čiji su članovi reprezentativni sindikati SSSS i UGS „Nezavisnost“, Unija poslodavaca Srbije i Vlada Srbije, poslednju rundu pregovora o „minimalcu“ imaće 14. septembra i ako se ne dogovore odluku će doneti država, pošto prema Zakonu o radu na to ima pravo.\nOznakeBraničevski okrug minimalac povećanje Savez samostalnih sindikata Srbije sekretar SSSS Zoran Mihajlović


300.000 maraka za vakcinaciju u Banjaluci – Banjaluka24\nBanja Luka se intenzivno priprema za početak masovnog procesa vakcinacije, za čiju će organizaciju izdvojiti dodatnih oko 300.000 KM, saopšteno je poslije današnje sjednice Gradskog štaba za vanredne situacije.\n-To su sredstva mimo onih predviđenih u budžetu na stavci za Dom zdravlja od 700.000 KM, tako da ćemo doći do cifre od preko milion KM za borbu protiv epidemije korona virusa – kazao je gradonačelnik Draško Stanivuković.\nGovoreći o trenutnoj epidemiološkoj situaciji u gradu, kazao je da je i dalje teška i izazovna sa tendencijom rasta broja zaraženih.\nU odnosu na sedmicu prije, kako je naveo, broj zaraženih povećan je za 26 odsto, te u gradu trenutno ima preko 2.400 aktivnih slučajeva.\nKada je riječ o novim mjerama koje je juče donio Republički štab za vanredne situacije, Banja Luka nastavlja da ih provodi uz dodatno pojačane mjere koje su već na snazi po odluci Gradskog štaba a odnose se na obavezno nošenje maske na otvorenom i zabranu javnih okupljanja.\nGradonačelnik je kazao da dnevni centri za sada mogu da obavljaju svoje aktivnosti, te da je Grad u vezi s tim zatražio dodatno mišljenje od Instituta za javno zdravstvo Republike Srpske.\nTakođe, u vezi sa novim mjerama, kako je najavio – kontrolni organi će dodatno obavljati nadzor nad onim poslovima koji se i dalje odvijaju, poput tržnica na otvorenom i trenažnih procesa.\nOvom prilikom, i gradonačelnik je demantovao jučerašnje navode Republičkog inspektorata iznesenih na račun rada komunalnih policajaca i navodnog odbijanja saradnje sa republičkim inspektorima.\nDirektorka Doma zdravlja Banja Luka, Nevena Todorović rekla je da je situacija u Banjoj Luci krajnje alarmantna i da pritisak na ovu ustanovu raste.\n⁃ Dnevno imamo u prosjeku oko 500 pacijenata sa simptomima u ARI ambulantama, a u kovid ambulanti smo morali uvesti četvrti tim da radi. Ukoliko se ovim tempom bude povećao broj aktivnih lica, naša kovid ambulanta neće biti dovoljna da zbrine sva lica kojima je potreba dnevna bolnica i zato smo danas razmatrali i dodatnu lokaciju za neku vrstu te dnevne bolnice u kojoj bi oboljeli dolazili na dnevnu terapiju jer su naši kapaciteti preopterećeni– kazala je ona.\nNapomenula je da će pedijatrijska služba i dalje nastaviti sa sistematskim pregledima budućih prvačića, te da će u radnom režimu ostati i pet školskih stomatoloških ambulanti.\nI sa današnje sjednice Štaba upućen je apel da se poštuju propisane epidemiološke mjere, te naglašeno da je odgovornost na svakom pojedincu.


“Bošnjaci imaju plan da Hrvatima oduzmu pravo da biraju svoje predstavnike” – Haber.ba\n“Bošnjaci imaju plan da Hrvatima oduzmu pravo da biraju svoje predstavnike”\n“Ne mislimo ništa raditi izvan sistema Bosne i Hercegovine. Samo tražimo da se Ustav BiH poštuje, da se poštuju odluke suda po pitanju Izbornog zakona”, govori u intervjuu “Jedan” predsjednik Federacije BiH i potpredsjednik HDZ-a BiH Marinko Čavara.\nČavara ističe da njegova stranka nije prihvatala činjenicu što Izborni zakon nije usklađen sa Ustavom Bosne i Hercegovine, ali će ipak učestvovati u izbornom procesu, jer su smatrali, kako kaže, “da je za hrvatski narod veća šteta da nema svoje predstavnike u vlasti, a to su zakonodavna tijela u koja smo izabrani, nego da budemo izvan”.\n“Mi smatramo da ne treba Izborna komisija donositi odluku o provedbi izbornih rezultata. Međutim, ukoliko je donese, ipak ćemo morati na neki način prihvatiti i tu odluku, jer moramo kroz sistem graditi rješenja. Što se s njima ne slažemo, što se ne slažemo sada sa postojećim Ustavom, to je druga stvar, ne znači da ne želimo da primjenjujemo Ustav”, ističe u intervjuu BHRT “Jedan” Marinko Čavara.\nU intervjuu “Jedan” Marinko Čavara, između ostalog, objašnjava zbog čega HDZ BiH insistira da izborni rezultati budu provedeni po popisu iz 2013. godine, govori o ponudi strateškog partnerstva Stranki demokratske akcije, regulisanju igara na sreću i drugim aktuelnim temama.\nViše pogledajte u priloženom “BHRT” videu:\nTeme:BiH, Bošnjaci, formiranje vlasti, HDZ BiH, Hrvati, Izbori 2018, izdvojeno, SDA


Mere kojih se treba pridržavati\nNaslovna Info Srbija Mere kojih se treba pridržavati\nNakon ukidanja vanrednog stanja\nUkidanje vanrednog stanja, koje je uvedeno 15. marta ove godine ne znači momentalno vraćanje životu koji smo vodili pre 15. marta.\nŠta se menja, šta ostaje isto, a čega bi sami trebalo da se pridržavamo zarad sopstvenog zdravlja?\nSloboda kretanja, ali…\nI policija i vojska odlaze sa ulica, a kretanje će biti normalizovano. Ipak, prema mišljenju člana Kriznog štaba za suzbijaje koronavirusa Predraga Kona penzionerima se i dalje preporučuje da ostanu kod kuće i izlaze kada je najmanje rizično: “Stariji od 65 godina nemaju razloga da se ne kreću, ako se poštuje sve što smo rekli. Svako će lično morati da procenjuje koliki je rizik samog izlaska napolje i kretanja, rizik od neočekivanog kretanja, pa da se na tako nešto pripremi”.\nMere socijalne distance su nešto na šta se najviše apelovalo tokom zabrane kretanja, pa tako ostaje i posle ukidanja vanrednog stanja. Zabrana javnih okupljanja će, na primer, ostati na snazi. Ipak, restorani i kafići su počeli da rade, s tim što će na otvorenom prostoru u baštama biti potrebno držati socijalnu distancu i koristiti zaštitna sredstva, a u zatvorenom prostoru na isti način, uz poštovanje ostalih mera koje su i do sada važile za bilo koji zatvoreni prostor.\nObavezna zaštitna sredstva u prevozu\nU nekim gradovima počeo je da saobraća javni gradski prevoz, kao i međugradski. Uspostavljen je i javni prevoz u Beogradu, koji će se odvijati postepeno, kroz četiri faze, ali će postojati određena pravila. U svim vozilima javnog gradskog saobraćaja, posebno su obeležena sedišta koja će putnici moći da koriste, kao i mesta za stajanje. Važno je napomenuti i to da je red vožnje značajno redukovan. Dr Kon navodi da će maske i rukavice biti obavezne u gradskom prevozu i da putnici bez njih neće moći da uđu u vozilo, a preporučene su i za sve zatvorene prostore, poput marketa.\nKarantin pri ulasku u Srbiju od 14 dana\nI nakon otvaranja granica, što je i dalje kompleksna tema i nema preciznih informacija kada bi moglo da dođe do toga, na snazi će ostati mera obavezne izolacije svih građana koji se budu vratili u našu zemlju posle boravka u inostranstvu. “Biće razgovora u vezi sa poslovnim ljudima, koji moraju da dolaze zbog poslovnih obaveza. Najverovatnije, da ne bi morali da budu u samoizolaciji, moraće da svoje zdravstveno stanje dokažu negativnim testovima na koronu koji neće biti stariji od 72 sata”, navodi Kon.\nIpak, kaže da ne zavisi samo od toga kako je kod nas, nego kako je i u zemlji iz koje ljudi dolaze i da je stoga bitno da se u budućnosti odnosimo prema svakoj zemlji posebno.\nRedovna higijena ruku, kao i dezinfekcija, savet je broj jedan od samog početka širenja epidemije, pa tako ga se treba pridržavati i dalje i nakon ukidanja vanrednog stanja. Dr Kon za dezinfekciju preporučuje alkohol u koncentraciji od 70 odsto, a ukoliko nam nije dostupan, ne treba da budemo zabrinuti, jer će nam i običan sapun i topla voda pomoći.\nNovi talas virusa\nPofesor Medicinskog fakulteta u penziji epidemiolog Zoran Radovanović ocenio je da se u Srbiji privodi kraju prvi talas epidemije korona virusa i da bi drugi talas usledio pre leta jedino ukoliko bi se pribeglo naglom popuštanju mera.\n“Verovatnije je da će nas drugi talas zahvatiti krajem godine ili čak u januaru. Nije nužno da bude blaži od prethodnog, kako se ne samo priželjkuje, već i samouvereno obznanjuje”, rekao je Radovanović za list Danas.\nRadovanović je u analizi dodao da, uz “rezerve prema olakom pozivanju na analogiju, valja podsetiti da je u pandemiji ‘španske groznice’ pre 102 godine, najfatalniji bio bio drugi talas”.\nSa druge strane, imunolog Srđa Janković smatra da ne treba da očekujemo drugi talas koji bi ličio na prvi: “Očekujem “talasiće”, mali rast koji će preventivne mere ograničiti i zaustaviti. To bi najverovatnije bio scenario za kasnije”, zaključuje Janković.\nmere zaštite od širenja korona virusa\nPrethodni tekstNove knjige: Rajko Jurišić – Kolonizacija Bača 1946. god\nSledeći tekstPreduzete mere urodile plodom


Sedmi gol u Seriji A ove sezone za mladog napadača! U toku je utakmica 19. kola najkvalitetnijeg fudbalskog takmičenja u Italiji. Fiorentina na svom stadionu igra protiv Krotonea. Na programu je zanimljiv susret, a na terenu su čak tri fudbalera iz… »\nVAŠINGTON: SAD najoštrije osuđuju upotrebu grubih taktika protiv demonstranata i novinara ovog vikenda u gradovima širom Rusije, saopštio je danas Stejt department. “Stalni napori na suzbijanju prava Rusa na mirno okupljanje i slobodu izražavanja… »\nU svetu je danas broj zaraženih koronavirusom od početka pandemije premašio 99 miliona. Prema podacima koje je objavio sajt ”worldometers”, najviše obolelih i dalje zabeleženo je u SAD – skoro 25,5 miliona, a slede Indija sa 10,6 miliona i… »\nKoronavirusom u svetu zaraženo više od 99 miliona ljudi\nU svetu je danas broj zaraženih koronavirsom od početka pandemije premašio 99 miliona. Prema podacima koje je objavio sajt ”worldometers”, najviše obolelih i dalje zabeleženo je u SAD – skoro 25,5 miliona, a slede Indija sa 10,6 miliona, Brazil… »\nNajviše obolelih i dalje zabeleženo je u SAD - skoro 25,5 miliona, a slede Indija sa 10,6 miliona, Brazil sa 8,7 miliona zaraženih. U svetu je danas broj zaraženih korona virsom od početka pandemije premašio 99 miliona. Prema podacima koje je… »\nBroj mladih na političkim skupovima se povećava, a neki đaci skidaju fotografije Putina sa školskih zidova. Ruska policija privela je više od 2.500 ljudi u subotu, tokom demonstracija održanih u nekoliko desetaka gradova u znak podrške lideru… »\nMEKSIKO SITI - U svetu je danas broj zaraženih korona virsom od početka pandemije premašio 99 miliona. Prema podacima koje je objavio sajt ''worldometers'', najviše obolelih i dalje zabeleženo je u SAD - skoro 25,5 miliona, a slede Indija sa 10,6… »\nOd 25. januara privremeno se zabranjuje uvoz krušaka iz Bosne i Hercegovine, tačnije iz Republike Srpske, objavljeno je na sajtu Federalne službe za veterinarstvo i fitosanitarni nadzor Rusije, prenela je danas BHRT. U saopštenju se navodi da su tokom… »\nOko 2.100 ljudi uhapšeno je danas u više desetina ruskih gradova na demonstracijama organizovanim širom zemlje na poziv pristalica opoziconara Alekseja Navaljnog da se traži njegovo puštanje iz zatvora. Oko 2.100 ljudi uhapšeno je danas u više… »\nU svetu je danas broj zaraženih korona virsom od početka pandemije premašio 99 miliona. Prema podacima koje je objavio sajt ''''worldometers'''', najviše obolelih i dalje zabeleženo je u SAD - skoro 25,5 miliona, a slede Indija sa 10,6 miliona… »


Za jedanaest mjeseci u državnim institucijama zaposleno 86 službenika\nIzetbegović o zapošljavanju: Brojim koliko je otvoreno novih radnih mjesta\nČlan Predsjedništva BiH Bakir Izetbegović rekao je da je zadovoljan brzinom otvaranja novih radnih mjesta, jer je u posljednjih deset mjeseci otvoreno više od 10.000 novih radnih mjesta.\nPremijeru Federacije BiH Fadilu Novaliću danas je u sjedištu Federalne vlade u Sarajevu zamjenik šefa Delegacije Evropske unije u Bosni i Hercegovini Renzo Daviddi predao Izvještaj Evropske komisije o BiH u 2015. godini.\nPredsjedništvo želi razmotriti da li je BiH spremna da podnese zahtjev za članstvo u EU\nPredsjedništvo BiH je na 16. redovitoj sjednici zadužilo Vijeće ministara Bosne i Hercegovine za dostavu Izvještaja o spremnosti Bosne i Hercegovine za podnošenje zahtjeva za članstvo u Europskoj uniji.\nParlament FBiH danas o Nacrtu Budžeta za 2016. godinu\nZastupnici u Zastupničkom domu Parlamenta Federacije BiH danas će se izjasniti o Nacrtu Budžeta Federacije BiH za 2016. godinu, te o pratećem aktu - Nacrtu zakona o izvršenju Budžeta FBiH za 2016. godinu.\nObjavljeno: 01 Decembar 2015\nEntitetska vlast RS-a odlučila penzionerski Fond prevesti na trezorski sistem\nNesklad u broju zaposlenih i penzionera uzrok je dramatičnom nedostatatku prihoda od doprinosa što je dovelo i do zabrinjavajućeg deficita u Fondu penzijsko-invalidskog osiguranja Republike Srpske (PIORS).\nDom naroda Parlamenta FBiH usvojio Nacrt budžeta FBiH za 2016. godinu\nSa 30 glasova "za“, osam suzdržanih i dva protiv, danas je Dom naroda Parlamenta FBiH usvojio Nacrt budžeta Federacije BiH za narednu godinu.\nZvizdić smijenio ministre iz DF-a, zastupnici 10. decembra o potvrđivanju smjene\nPredsjedavajući Vijeća ministara BiH Denis Zvizdić praktično je smijenio ministre iz reda Demokratske fronte u ovom organu izvršne vlasti, a zastupnici u Zastupničkom domu Parlamentarne skupštine BiH će se 10. decembra izjasniti o potvrđivanju smjene ministra komunikacija i saobraćaja BiH Slavka Matanovića i zamjenika ministrice odbrane BiH Emira Suljagića.\nPočela sjednica Predstavičkog doma PSBiH na kojoj će biti razmatran zahtjev o smjeni Matanovića i Suljagića\nU toku je sjednica Kolegija Predstavničkog doma Parlamentarne skupštine BiH na kojoj trebao bi biti razmatran zahtjev Denisa Zvizdića, predsjedavajućeg Vijeća ministara BiH, o smjeni ministra saobraćaja i veza BiH Slavka Matanovića i zamjenika ministra odbrane BiH Emira Suljagića, kadrova Demokratske fronte.\nKasipović: U narednoj godini ozbiljne reforme u pravosuđu BiH\nMinistar pravde Republike Srpske Anton Kasipović smatra da je 2016., godina ozbiljnih reformi u pravosudnom sistemu u Bosni i Hercegovini i optimist je da se može dosta toga uraditi.\nObjavljeno: 22 Novembar 2015\nZakon o izmjenama i dopunama zakona o pripadnosti javnih prihoda u FBiH usvojen u Domu naroda FBiH\nZakon o izmjenama i dopunama zakona o pripadnosti javnih prihoda u Federaciji BiH usvojen je danas po hitnoj proceduri na sjednici Doma naroda Federalnog parlamenta.\nObjavljeno: 19 Novembar 2015\nIzmjene zakona o osnovama socijalne zaštite vraćaju žrtve silovanja u traume koje su preživjele\nPredstavnički dom Parlamenta FBiH na dvodnevnoj sjednici razmatra, između ostalog, Zakon o osnovama socijalne zaštite, zaštite civilnih žrtava rata i zaštite porodice sa djecom. Izmjene ovog zakona odnosi se i na preživjele žrtve seksualnog zlostavljanja i silovanja u prethodnom ratu, te ukoliko budu usvojene, žrtvama će dodatno otežati život i njihov oporavak.\nObjavljeno: 17 Novembar 2015\nRadna mjesta: Članovi Predsjedništva BiH "zbrinuli" 13 saradnika na neodređeno\nUred za reviziju institucija BiH utvrdio je da je po raspisanim oglasima u 2014. godini ukupno 13 osoba, koje su bile angažovane u kabinetima članova Predsjedništva BiH na određeno vrijeme, zasnovalo radni odnos na neodređeno vrijeme u Sekretarijatu Predsjedništva BiH.\nSastanak delegacija SDA i SBB-a: Zvizdić treba započeti rekonstrukciju Vijeća ministara BiH\nU cilju realizacije Sporazuma o zajedničkim prioritetima danas je u Sarajevu održan sastanak delegacija Stranke demokratske akcije (SDA) i Saveza za bolju budućnost (SBB).\nObjavljeno: 16 Novembar 2015\nNovalić u Washingtonu: BiH dužna provoditi procedure koje znače put ka EU\nPremijer Federacije BiH Fadil Novalić je na konferenciji “20 godina Dejtona – Mogućnosti za napredak reformskih procesa u BiH”, koja se održava u Washingtonu, za Anadolu Agency (AA) kazao da je BiH obavezna provoditi evropsko zakonodavstvo na putu ka članstvu u Evropskoj uniji (EU).\nTonino Picula: Korijen stagnacije BiH je unutarpolitičke prirode\n- U Sarajevo sam došao očekujući da vidim nastavak dobrog posla koji je počeo prije godinu dana, a došao sam u zemlju u kojoj se sprema referendum koji dovodi u pitanje funkcioniranje zajedničkih institucija bh. države, kazao je Tonino Picula, šef delegacije za BiH i Kosovo Evropskog parlamenta.\nObjavljeno: 14 Novembar 2015\nPorezna uprava FBiH zapečatila osam objekata, kazne preko 250 hiljada KM\nPorezna uprava FBiH u subotu je izvršila 253 inspekcijska nadzora kod poreskih obaveznika koji se bave građevinskom, ugostiteljskom i djelatnost priređivanja igara na sreću, odnosno sportske kladionice.\nHamilton: BiH je hitno potrebna političko-institucionalna reforma\n"Dejton je donio mir Bosni i Hercegovini a to je i bila njegova namjena. Kao što smo rekli puno puta ranije, Dejton u našim očima predstavlja osnovu za razgovore unutar BiH kako da učinite vašu zemlju funkcionalnijom za dobrobit svih građana", izjavio je u razgovoru za Fenu izvršni direktor Centra za transatlantske odnose pri Školi naprednih međunarodne studije (SAIS) na Johns Hopkins univerzitetu u Washingtonu Daniel Hamilton.\nObjavljeno: 13 Novembar 2015\nSitarski: Konsenzus oko načela da jedan narod ne može drugome narodu birati predstavnike\nMilan Sitarski iz Instituta za društveno-politička istraživanja (IDPI) iz Mostara, u čijoj je organizaciji u petak u Mostaru održana konferencija o političkom preustroju BiH, kazao je kako danas postoji nešto veća šansa da se postigne dogovor među političkim akterima i naprave konkretni koraci.\nDodik: Nisam za ukidanje Suda i Tužilaštva BiH, već da im se ograniči djelovanje\nPredsjednik Republike Srpske Milorad Dodik izjavio je danas da nije za to da se ukinu Sud i Tužilaštvo BiH, ali jeste da im se „ograniči djelovanje i da se poštuju nadležnosti".\nČović otvorio konferenciju u Mostaru: Kako do konsenzusa o preustroju političkog sustava BiH\n„Konsenzus o preustroju političkog sustava 20 godina poslije Daytona – realnost ili zavaravanje?“, naziv je konferencije koja je Mostaru danas okupila članove Predsjedništva BiH i diplomatskog kora. Konferenciju koju je organizirao Institut za društveno-politička istraživanja (IDPI) iz Mostara, otvorio je predsjedavajući Predsjedništva BiH Dragan Čović.


Stanari zgrade Obala u Zvorniku i dalje traže ležeće policajce - infoBirač\nStanari zgrade ZEV Obala na ulazu u Zvornik iz pravca Milića već godinu dana ne mogu da dobiju saglasnost od nadležnih organa za postavljenje ležećih policajaca ispred svoje zgrade. Iako ih je odbila i Agencija za bezbjednost saobraćaja Republike Srpske, oni poručuju da neće odustati od svog zahtjeva. Predsjednik ZEV Obala Dalibor Marković kaže da su i ovog mjeseca pokušali usmenim putem da riješe ovo pitanje, ali rješenja još nema na vidiku.\n– Ležeći policajci su potrebni da bismo onemogućili bahate vozače da iz pravca Milića zaobilaze semafor i brzom vožnjom prođu ispred zgrade u kojoj živi veliki broj djece – kaže Marković i dodaje da je rješenje pomjeranje semafora ili postavljanje ležećih policajaca.\nU jednom od tekstova koji se ticao odnosa pješaka i vozača stanovnici ove zgrade ostavili su nam video zapis koji najbolje oslikava problem ispred ove zgrade, odnosno koliko su pješaci i djeca iz zgrade ugroženi.\nHumanitarni koncert u Zvorniku – „Vrijeme je za prijatelje” 8. decembra


Zapadni Balkan: susret visokog predstavnika i potpredsjednika Evropske komisije Josepa Borrella sa regionalnim liderima\nVisoki predstavnik za vanjske poslove i sigurnosnu politiku/potpredsjednik Evropske komisije Josep Borrell priredio je u utorak u New Yorku, na marginama Generalne skupštine Ujedinjenih naroda, neformalnu večeru s čelnicima Zapadnog Balkana.\nOvo je drugi takav sastanak čiji je domaćin visoki predstavnik, nakon neformalne večere u maju, u Briselu. U otvorenom razgovoru, visoki predstavnik i lideri Zapadnog Balkana dotakli su se pitanja situacije u regionu i odnosa između EU-a i Zapadnog Balkana, također u svjetlu predstojećeg samita EU-Zapadni Balkan, planiranog za naredni mjesec. Bila je ovo prilika za diskusiju o očekivanjima u pogledu pristupanja EU. Visoki predstavnik/potpredsjednik naglasio je potrebu snažnog opredjeljenja kod partnera sa Zapadnog Balkana, jednako kao i kod Evropske unije i njenih država članica u prevazilaženju trenutne dinamike i pokretanju procesa ka naprijed.\nNa sastanku je učestvovao predsjednik Crne Gore Milo Đukanović, predsjednik Sjeverne Makedonije Stevo Pendarovski, predsjedavajući Predsjedništva Bosne i Hercegovine Željko Komšić, predsjednica Kosova Vjosa Osmani, premijer Albanije Edi Rama kao i ministar vanjskih poslova Srbije Nikola Selaković.


24sata.info - FOTO: Konferencija o smanjenju rizika od prirodnih katastrofa u BiH\nFOTO: Konferencija o smanjenju rizika od prirodnih katastrofa u BiH\nAutor B. A. 25. 03. 2013. • 11:56\nU organizaciji Ministarstva sigurnosti BiH danas je počela prva konferencija Platforme za smanjenje rizika od katastrofa Bosne i Hercegovine. "Mislim da ćemo imati kvalitetne zaključke koje ćemo ponuditi državnim institucijama i javnosti. Kada su katastrofe u pitanju, štete od prirodnih nepogoda, poplava, požara i zemljotresa mjere se stotinama milijardi dolara, a stotine miliona ljudi je nažalost promijenilo svoju sudbinu u negativnom smislu. Pokušaj da se te štete unaprijed smanje su ono što sve države treba da rade“, kazao je ministar sigurnosti BiH Fahrudin Radončić.\nSpecijalna predstavnica generalnog sekretara Ujedinjenih nacija za smanjenje rizika od katastrofa (UNISDR) Margareta Wahlstrom kazala je da se BiH ovom konferencijom pridružuje veoma važnim aktivnostima koje se sprovode i u Evropi i u svijetu, a koje se odnose na socioekonomska pitanja u vezi sa katastrofama i njihovom prevencijom, te načinom na koji se mogu smanjiti gubici i za ljude i u materijalnom smislu.\n„Materijalne značajke šteta od katastrofa se u sve većoj mjeri ubrzavaju u svim zemljama, bilo da se radi o bogatim ili siromašnim zemljama. Tu trebaju da učestvuju sve strane, uključujući i medije, jer oni igraju veoma važnu ulogu u tome“, rekla je Wahlstrom.\nPredsjedavajuća Zajedničke parlamentarne komisije za odbranu i sigurnost BiH Dušanka Majkić kazala je da od konferencije očekuje da koriguje mehanizme zaštite kako se katastrofe ne bi ponavljale.\n„Ključni odgovor danas trebamo dobiti o tome gdje je Bosna i Hercegovina danas s aspekta ispunjavanja platforme i do kog nivoa je implementira. Vidjeli ste šta znači ne biti dovoljno maran prema ovoj oblasti kad dođu zime i ljeta i požari, i koliko problema ima da se suočimo s tim i suzbijemo ih. Popravljanje tih mehanizama i uspješna borba da se stvari uspješno rješavaju je zadatak ove konferencije“, istakla je Majkić. Ona je dodala da je ova konferencija dokaz da BiH, kada želi, može da napravi ozbiljan iskorak.\nDirektorica organizacije Save The Children Andrea Žeravčić istakla je da ova organizacija svoju ulogu vidi u tome da bude glas za djecu i sa djecom, te da su se iz tog razloga uključili u proces izrade strateških dokumenata.\n„Željeli smo da promoviramo pitanje zaštite djece u ovim situacijama i prepoznavanje djece kao jedne od najugroženijih kategorija u društvu generalno. Drago nam je da su predstavnici vlasti prepoznali tu ranjivost djece, ali isto tako da je i kroz našu saradnju pokrenuto nekoliko određenih inicijativa i aktivnosti, koje su imale za cilj davanje informacija djeci za postupanje u kriznim situacijama, da se u slučaju katastrofa ponašaju tako da zaštite sebe i svoje prijatelje“, pojasnila je Žeravčić.\nNakon konferencije za medije, načelnik opštine Centar Dževad Bećirević i specijalna predstavnica generalnog sekretara UN-a za smanjenje rizika od katastrofa Margareta Wahlstrom potpisali su ugovor kojim je opština Centar pristupila UNISDR-u, te tako postala prva opština u BiH koja se pridružila mreži UNISDR-a od 1.400 gradova i opština u svijetu.\nKonferencija Platforme za smanjenje rizika od katastrofa BiH održava se 25. i 26. marta u Parlamentarnoj skupštini BiH.


December 7, 2019 | Webherald.rs\nViše učesnika protesta “1 od 5 miliona” probilo se večeras do ulaznih vrata Skupštine Srbije na Trgu Nikole Pašića, i tom prilikom je došlo do guranja, dok je jedan demonstrant pokušao da jarbolom od zastave probije staklo na vratima, u čemu ga je sprečilo skupštinsko obezbeđenje. Među demonstrantioma na vratima Skupštine bio je i predsednik … Read more(VIDEO) ORILO SE VUČIĆU P*DERU: Sa zastavom Srbije udarali staklo na vratima zgrade Vlade!\nFilm koji je već osvojio srca festivalske publike “Ajvar” premijerno će biti prikazan domaćoj publici, u dva bioskopa u Beogradu i to u sredu 11. decembra. Posle pedesetak filmskih I televizijskih ostvarenje, Nataša Ninković je odigrala maestralno ulogu Vide, za koju glumica ističe da je pomalo opsesivno kompulsivna osoba koja svoje probleme prevazilazi potiskivanjem. “To … Read moreGlumica Nataša Ninković: Nevaspitano je da pitaš nekoga zašto nema decu


petak, 06. maj 2022. 11:18\nMinistar sporta i mladih, gospodin Vasilije Lalošević, primio je danas predsjednika Crnogorskog olimpijskog komiteta, gospodina Dušana Simonovića.\nPovod susreta su predstojeće Mediteranske igre, koje se održavaju u Alžiru, a na kojima će učešće uzeti i crnogorski takmičari, ali i ostale aktivnosti, koje će COK imati u narednom periodu.\nMinistar Lalošević je istakao poštovanje za realizovane projekte, ali i ukupan doprinos krovne sportske organizacije unapređenju oblasti sporta u našoj državi i ukazao da je već pokrenuta procedura na ispravljanju nepravde vezano za finansijska sredstva opredijeljena COK-u na nedavnom realizovanom konkursu.\nOsim navedenog, ministar je istakao i da će Ministarstvo sporta i mladih biti na usluzi svim sportskim organizacijama jer je primarni zadatak ovog organa da bude servis sportistima i sportskim radnicima.\nPredsjednik COK-a Dušan Simonović zahvalio je ministru Laloševiću na saradnji koju su imali i u prethodnom periodu kada je bio na čelu Uprave za sport i mlade, uvjeren da će sada i kao ministar dati veliki doprinos daljem unapređenju oblasti sporta pred kojom su važni zadaci u normativnom i strateškom pogledu.\nTakođe, zahvalio je ministru Laloševiću na odgovornom pristupu i prepoznavanju značaja programa COK-a za 2022. godinu i preduzetim koracima na dopuni sredstava koja su opredijeljena na konkursu koji je realizovao prethodni organ, kako bi se stvorili preduslovi za realizaciju svih predviđenih aktivnosti COK-a.


Prodajna izložba dečijih radova u zaječarskom muzeju\nPatrijarh na ponoćnoj liturgiji\nHome Društvo Prodajna izložba dečijih radova u zaječarskom muzeju\nU galeriji Narodnog muzeja ''Zaječar'', večeras će biti otvorena izložba dečijih radova - glinenih igračaka nastalih u radionici održanoj u muzeju od 21. do 25. januara.\nU okviru aktuelne postavke izložbe “Mila moja…“ u galeriji Narodnog muzeja “Zaječar“, u četvrtak, 31.januara, u 18 sati, biće otvorena izložba dečijih radova – glinenih igračaka nastalih u radionici održanoj u muzeju od 21. do 25. januara.\nIzložba pod nazivom “Deca deci“, prodajnog je karaktera. Sva prikupljena sredstva biće namenjena deci kojoj su neophodna.\nPrethodni tekstNacionalni dan bez duvanskog dima: Sedam miliona ljudi u svetu umre godišnje zbog korišćenja duvana\nNaredni tekstRomi uz pesmu i igru proslavljaju Tetkin dan\nPatrijarh na ponoćnoj liturgiji 17/04/2020


Miletić: Ako je samo SRB za kompromis, dijalog će biti zaleđen\nTanjug 9. novembra 2018. 16:03\nBEOGRAD – Direktor Centra za globalizaciju Dejan Miletić prekid dijaloga Beograda i Prištine vidi kao posledicu autističnog odnosa EU koja ne reaguje na ponašanje i provokacije Prištine, i smatra da će, ukoliko samo Srbija bude spremna na kompromise, dijalog koji se polako raspada, ostati zaleđen.\n„Ne možete da uđete u dijalog kada nemate drugu stranu, kada druga strana nije spremna da ustupi bilo šta od onoga što je samoproglasila i što ona smatra da je neka pravda. U tom kontekstu veliki je problem da li smo zapali u ćorsokak, jer ne verujem da naše rukovodstvo ima mogućnosti da napravi više ustupaka nego što je pružena ruka da razgovaramo o problemima“, kaže Miletić za Tanjug.\nSve to što se sada dešava, po njegovom mišljenju, podseća na autističan odnos EU, „jer u ovom slučaju imamo nereagovanje EU na ponašanje Prištine, imamo EU koja posreduje u dijalogu, a sve što ona radi je pozivanje obe strane da se uzdrže. Mora da se napravi granica i da se kaže – tako više ne možemo da razgovaramo“, smatra Miletić.\nPretnje, ucene, konflikti, pokušaj destabilizacije i sve ono što radi prištinska strana da se izazove reakcija Srbije na svim nivoima prelazi preko granice strpljenja jedne države i naroda, kaže Miletić, dodajući da to može dovesti do ozbiljnog udaljavanja koji ne može dobro doneti ni regionalnoj bezbednosti, ni Albancima na KiM, ni Srbima.\nSrbija je spremna na kompromis, ali ne po svaku cenu, podseća on, uz zapitanost – odakle nekome ideja da će Srbija napraviti kompromis, a da zauzvrat ništa neće dobiti.\n„To se prosto neće desiti“,smatra on i dodaje da su veliki izazovi pred Srbijom čija je jedina mogućnost da oštro odgovori i napravi granicu „šizofrenog odnosa“ – gde smo mi spremni na kompromis, a druga strana radi šta hoće.\nOn podseća da se zbog odluke Prištine da uveća poreza od 10 odsto na robu iz Srbije sporazum CEFTA posle 10 godina ruši i to bez ozbiljne osude, kao i da ne postoji nikakvih ozbiljnijih pomaka kada je u pitanju formiranje ZSO.\n„Svedoci smo da postoji jedan kontinuitet nerazumevanja pozicije Srbije i naših interesima. I zato, ako se nastavi sa ovim neravnopravnim odnosima, gde se pred Srbiju postavljaju određeni ulimatumi bez ikakve kontraponude, mora se oštro odgovoriti“, rekao je Miletić.\nKaže da je problem što se ljudi koji su devedesetih učestvovali u anatemisanju Srbije, kampanji gde su Srbi optuživani i za ono za šta jesu i za šta nisu krivi, zagovarali bombardovanje i otcepljenje jednog dela teritorije, sada nalaze u „vrhu administarcija određenih država, ali i u EU“.\n„Ti ljudi i dalje pokušavaju da istim pravcem razmišljanja i odnosom prema Srbiji, postignu neke rezultate,a to je nemoguća misija“, smatra Miletić.\nUpitan da prokometariše današnje izjave premijera privremenih institucija u Prištini, Ramuša Haradinaja, i njegovog zamenika Envera Hodžaja da će Priština prekinuti dijaloga sa Beogradom , ukoliko pitanje vizne liberalizacije za Kosovo ne bude na dnevnom redu u decembru, Miletić ocenjuje kao „još jedan signal“ da u EU postoje podeljena razmišljanja kada je u pitanju KiM.\n„Nagraditi Albance za sve ovo što su uradili od Briselskog sporazuma do danas bi bio totalni apsur. Činiti viznu liberalizaciju nečim realnim bi značilo podršku ovakvoj politici Albanaca“, podvukao je Miletić.\nKaže da je siguran da do toga neće doći, kao što je i siguran da svako drugo uplitanje na neravnopravan način EU ili bilo kog drugog subjekta međunarodne zajednice može dodatno da komplikuje regionalnu stabilnost i kretanja čitavog regiona ka EU.